
Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage tilforståelsen af 
ufofænomenerne ved indsamling og 
bearbejdning af kildemateriale 
(observationsberetninger, forsøgs¬ 
resultater, bøger m.m.), samt at ud¬ 
brede kendskabet til emnet ved publi¬ 
kationer, foredrag og anden udadvendt 
virksomhed. 

2) Det er SUFOIs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan for¬ 
klares som værende et kendt fænomen. 

4) Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse. 

SUFOI ledes af repræsentantskabet. 
Den daglige ledelse varetages af 
formanden og de to næstformænd. 
Repræsentantskabet består af en 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

Per Andersen (formand), Klingseyvej 
28, 2720 Vanløse. 38 71 96 64. 

Toke Haunstrup (næstformand, 
rapportcentral), G.A. Hagemanns 
Kollegium, Kristianiagade 10, 2100 
København 0. 35 26 03 13 + 947. 

Peter Nørgaard (næstformand, 
foredragsafdeling), Skolegade 2, 1. tv., 
8600 Silkeborg. 86 80 62 63. 

Øvrige repræsentantskab 

Lars H. Andersen (informationsmedar¬ 
bejder), Hemingvej IIB, l.,6950 
Ringkøbing. 30 95 39 06. 

Jørgen Bengtvig (arkivar). Galgebakken 
Skrænt 3-15A, 2620 Albertslund. 

42 64 44 69. 

Torben Birkeholm, Aadalsvej 16, 9210 
Aalborg SØ. 98 14 70 97. 

Karin Frost, Mariehøj 244, 2990 Nivå. 
Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Ole Henningsen, Duegård, Højrebyvej 59, 
4920 Søllested. 53 94 1169. 

Casper Kai Lech (båndarkiv), 

Ordrupvej 100, 3.th., 2920 
Charlottenlund. 40 46 82 03. 

Henrik Klinge Pedersen, Købmager- 
gade 59, 1., 1150 København K. 

Michael J.D. Linden-Vørnle, 
Kløverprisvej 18,2650 Hvidovre. 36 47 74 40. 
Verner Møller (alarmcentral), 
Mustrupvej 11, 8355 Solbjeig. 86 92 80 43. 
Asle Nielsen (alarmcentral), Asgaardsvej 

1.8700 Horsens. 40 72 11 17. 

Per Nielsen (mediekonsulent), 
Frederikssundsvej 157,4. mf., 

2700 Brønshøj. 

Bo Nielsen, Kunnerupvej 21, Kolt, 8361 
Hasselager. 86 28 31 91. 

Egon Olsen (alarmcentral). Grønhøjvej 

21.8700 Horsens. 75 65 32 42. 

Michael Storm (bogarkiv), Durup Allé 
80, 2730 Herlev. 44 92 41 80. 

Inge H. Svane, Mejlbyvej 610 D, Hårup, 
8530 Hjortshøj. 86 99 92 39. 

Lars Thomas (konsulent), Ægirsgade 49, 
3.th.,2200København N. 35 83 84 81. 


De falske argumenter 

Det er en udbredt opfattelse blandt ufo-interes¬ 
serede - og i det hele toget inden for den "alterna¬ 
tive verden" - at så længe man ikke har modbevist, 
at ufoer er besøgende rumskibe, så kan man ikke 
udelukke dette, og det er derfor rimeligt at antage, 
at det kan være rigtigt. 


Denne opfattelse er endda så udbredt, 
at der er en snert af den i SUFOI's for¬ 
målsparagraf. 

Desværre er tankegangen lige så 
uvidenskabelig, som den er udbredt. 
Det er nemlig umuligt at modbevise, 
at ufoer er rumskibe - for så skulle man 
jo udelukke det ved samtlige obser¬ 
vationer i hele verden, og det kan i 
praksis ikke lade sig gøre. Så teorien 
om, at ufoer er rumskibe, kan aldrig 
endegyldigt modbevises, og er derfor 
ikke en brugbar teori i videnskabelig 
sammenhæng. 

I det hele taget baserer denne mis¬ 
forståelse sig på, at videnskab skal 
"bevise" eller "modbevise" en teori. 
Men i langt de fleste videnskabelige 
forhold findes der ingen beviser, kun 
sandsynliggørelse. Vi må derfor spør¬ 
ge os selv, om det er mest sandsyn¬ 
ligt, at ufoer er rumskibe. Og ikke 
mindst tage konsekvensen: Hvis det 
ikke er særligt sandsynligt, må vi kon¬ 
kludere, at så er det ikke rumskibe. 

Det er jo den eneste vurdering, man 
kan foretage, når et endegyldigt be¬ 
vis/modbevis ikke er muligt. 

Desværre er der mange, der i "å- 
benhedens" navn ikke tør drage denne 
konklusion. En "åbenhed", der i øv¬ 
rigt er totalt misforstået. For åbenhed 
er ikke at "lade alle muligheder være 
åbne", men at have modet til at drage 
de konklusioner, som kendsgernin¬ 
gerne peger i retning af. 

Det er lige som i filmen fra 1957 
om de "12 vrede mænd" med Henry 
Fonda. Blandt 11 andre, der ønsker at 
afsige dommen "skyldig", anfører 
Henry Fonda argumentet: "Jamen, 
hvad nu hvis han er uskyldig!" 

Hertil svarer et andet jury medlem: 
"Hvad nu, hvis han er uskyldig? Hvad 
nu, hvis denne bygning falder ned om 
ørerne på os? Man kan jo antage hvad 
som helst!" 

Og det er netop sagens kerne. Man 
kan forestille sig hvad som helst. En 
forbiflyvende måge kan i virkelighe¬ 
den være et mini-rumskib udsendt fra 
en avanceret miniput-civilisation, der 
forklæder deres rumskibe som måger. 
Men er det særlig sandsynligt, alle 
kendsgerningerne taget i betragtning? 

Argumentet om, at "det kan ikke 
udelukkes og må derfor tages i betragt¬ 
ning", er en almindelig kendt fejlslut¬ 


ning inden for videnskaben. 

En anden iklædning af det samme 
argument finder vi i den udbredte ta¬ 
lemåde "ikke eksisterende bevis er 
ikke et bevis for ikke-eksistens" (må¬ 
ske mere kendt på engelsk = "absence 
of evidence is not evidence of ab¬ 
sence"). 

Mange mener faktisk, at dette er 
en logisk slutning. Desværre er den 
uvidenskabelig og forkert i enhver 
henseende! Hvorfor? Jo, hvis der ef¬ 
ter en søgeproces og analyse ikke fin¬ 
des bevis for en teori, er det i sig selv 
en indikation af, at teorien er forkert! 
Mangel på bevis er netop i sig selv et 
argument for det modsatte. 

Et eksempel: Der var indbrud i et 
hus, hvor en hund vogtede. Vores teori 
er, at en fremmed indbrudstyv var på 
spil. Vi skulle så forvente, at hunden 
ville gø af indbrudstyven. Men vid¬ 
ner forklarede, at der ikke var nogen 
gøen. Vi må derfor overveje at revi¬ 
dere vores teori og måske antage, at 
indbrudstyven var en person, som 
hunden kendte. 

Altså, hvis forventede effekter ikke 
materialiserer sig, må man revidere 
teorien. Dette kan overføres til teorien 
om, at ufoer skulle være besøgende 
rumskibe. Hvis et rimeligt stort antal 
af ufoerne gennem tiderne havde væ¬ 
ret rumskibe, måtte man forvente be¬ 
tydeligt mere håndfaste beviser, end 
man har i dag: Gode billeder, som der 
ikke var tvivl om. Ufoer, der var styr¬ 
tet ned. Og formodentligt en officiel 
anerkendelse af rumskibenes eksi¬ 
stens. 

Der er ganske vist mange, som 
mener, at sådanne beviser findes, men 
der er lige den hage ved det, at de så¬ 
kaldte "beviser" ikke er i stand til at 
overbevise mange andre end dem 
selv! Det kan næppe kaldes "vægtige 
beviser". 

Så selv om det i teorien ikke kan 
udelukkes, så er manglen på gode be¬ 
viser for rumskibenes eksistens efter 
50 års forskning siden 1947 et af de 
vægtigste argumenter for, at ufoer fak¬ 
tisk ikke er rumskibe. 

Det er i hvert fald min egen kon¬ 
klusion efter at have anvendt en stor 
del af min tid på at forske i ufo-fæno- 
meneme igennem mere end 20 år. 

AF TOKE 
HAUNSTRUP 



TEGNINGER: 
HENRIK KLINGE 
PEDERSEN 


Gennemsigtig kugle 
ved Storebælt 

Den 13. august 1997 så en kvinde en gennemsigtig kugle. Den indeholdt en 
tågeagtig gas og fløj langs stranden ved Storebælt. Pludselig skiftede den 
retning og fortsatte ind mod land... 


Observatøren til fænomenet er en 71 - 
årig kvinde, der bor ud til Storebælt 
ved Halsskov på Sjælland. Af hen¬ 
syn til kvindens anonymitet vil hun i 
det følgende blive omtalt som ER. 

ER bor i et sommerhus ved Hals¬ 
skov. Fra huset og ned til Storebælt 
er der kun omkring 35 meter, og der 
er således en god udsigt over van¬ 
det. Fra stranden og op til huset er 
der en mindre stigning. Sommerhu¬ 
set er to-plans, og under observatio¬ 
nen befandt ER sig i stuen på 1. sal. 

Observationen 


ER ser fjernsyn, da hendes opmærk¬ 
somhed fanges af et fænomen uden 
for sommerhuset. Gennem et skrå 
tagvindue ser hun en lysende kugle, 
som tilsyneladende bevæger sig over 
stranden og parallelt med Storebælt. 
ER rejser sig og går hen til tagvinduet 
for at følge fænomenet. Pga. som¬ 
mervarmen står tagvinduet åbent, så 
en lysrefleks i vinduet kan derfor 
udelukkes. 


Efter i kort tid at have fulgt stran¬ 
den skifter fænomenet pludselig ret¬ 
ning og flyver nu ind i landet (mod 
øst). For at kunne blive ved med at 
følge fænomenet, skynder ER sig fra 
det vestvendte tagvindue og hen til 
vinduet i husets sydlige gavl. Herfra 
følger hun fænomenet, der - foruden 
at have skiftet bevægelsesretning - 
nu også følger en bane med en stig¬ 
ning på ca. 30 grader. Kuglen bevæ¬ 
ger sig hen over garagen (se tegnin¬ 
gen), og ER vurderer, at det passe¬ 
rede over garagen i en højde på ca. 
50 cm over taget. 

Afstanden til kuglen, da den var 
tættest på, angiver ER som 3-4 m. 
Til sidst fører fænomenets bane det 
ud af ER's synsvinkel fra vinduet i 
gavlen. Det er det sidste, hun ser til 
kuglen. 

Fænomenets hastighed forbliver 
under hele observationen konstant, 
og vurderes af ER til at være ca. 10- 
15 km/t (altså ikke meget hurtigere, 
end en person der løber eller går hur¬ 
tigt). 


Fænomenets udseende beskriver 
ER som en gennemsigtig kugle med 
en diameter på ca. 10 cm, der ind¬ 
vendigt er oplyst af et lys placeret i 
centrum af kuglen. ER fortæller dog, 
at hun ikke kunne se selve lyskilden. 
Derimod virkede det, som om kug¬ 
len var fyldt med en gas, der min¬ 
dede om 'røg'. Denne røg roterede i 
kuglen. 

For at beskrive synet nærmere, 
sammenlignede ER det med, at man 
tog et glas, placerede en lille lyskilde 
i glasset og dernæst blæste cigaret¬ 
røg ind i glasset. Ved at gøre dette, 
ville man opnå samme effekt med 'ro¬ 
terende' røg. Lysstyrken af den kilde, 
som syntes at oplyse kuglen, sam¬ 
menligner ER med en 15 W pære. 
Lyset var hvidt. 

Under observationen slukkede ER 
for lyden på fjernsynet for bedre at 
kunne høre en eventuel lyd. Men til 
trods for, at også vinduerne stod 
åbne, hørte hun intet. 

ER husker, at hun så fænomenet 
passere ind foran husgavlen på nabo¬ 
sommerhuset, hvilket bekræfter, at 
fænomenet må have befundet sig 
ganske tæt på hende. 

Om vejret kan ER huske, at der 
havde blæst en let vind den pågæl¬ 
dende aften. På observationstids¬ 
punktet havde det været helt mørkt. 
Her er der imidlertid en mindre uklar¬ 
hed, idet ER under interviewet an¬ 
gav observationstidspunktet til mel¬ 
lem 21.00 og 21.30 DST. 

Slår man efterfølgende op i Alma¬ 
nakken fra Københavns Universitet, 
finder man, at solen denne dag gik 
ned omkring 20.50 DST. Samtidig 
oplyser Almanakken, at tusmørket 
varede ca. 45 minutter. Det vil med 
andre ord sige, at det først kan have 
været helt mørkt ved 21.30-tiden, 
hvorfor observationen tidligst kan 
have fundet sted 21.30 DST. 

Rekonstruktion af hændelsen 


Under interviewet blev ER bedt om 

Observatørens 

sommerhus 


Garage 


► NORD 


at genopleve hændelsesforløbet i 
samme tempo og rækkefølge, som 
det var foregået. Under rekonstruk¬ 
tionen blev der så taget tid på obser¬ 
vationens forskellige faser. 

Rekonstruktionen viste, at der gik 
ca. 10 sekunder, fra ER først fik øje 
på fænomenet, og til kuglen skiftede 
kurs (drejede mod øst). Herefter gik 
der 15 sekunder, mens ER gik hen 
til vinduet i gavlen, og til det for¬ 
svandt helt ud af syne. Samlet havde 
observationen altså varet omkring 25 
sekunder. 

Ældre observationer 


Under interviewet viste det sig, at ER 
havde haft to ældre observationer. 
Hun havde ikke tidligere indberettet 
disse observationer til SUFOl eller 
nogen anden ufo-organisation. 

Den første observation fandt sted 
i august 1966 eller 1968. Hendes nu 
afdøde mand arbejdede på davæ¬ 
rende tidspunkt for FN, og i disse år 
rejste de begge meget i udlandet. I 
august 1966 eller 1968 havde de dog 
været hjemme på ferie i Danmark og 
havde boet i det samme sommerhus, 
som ER bor i i dag. 

Observationen blev gjort ved 
sommerhuset. ER's mand var netop 
gået en tur ned mod vandet for at 
kikke ud over Storebælt. Lidt senere 
går også ER udenfor, og netop som 
hun kommer ud på stykket mellem 
sommerhuset og stranden, ser hun. 


at hendes mand har fået øje på et 
fænomen på himlen. Da fænomenet 
kommer nærmere, kan de se dets 
form. ER beskriver det som et ovalt 
eller aflangt objekt med en kulsort 
overflade. 

Fænomenet udsendte ikke noget 
lys. ER mener, at der på tidspunktet 
for observationen havde været må¬ 
neskin, og at dette måneskin kan 
have oplyst overfladen på fænome¬ 
net. 

ER husker, at observationen fandt 
sted om aftenen mellem kl. 21 og 22, 
og at det var mørkt på observations¬ 
tidspunktet. Fænomenet havde bevæ¬ 
get sig i en bane fra vest og mod øst. 
Det var således kommet fra Storebælt 
og havde bevæget sig ind over land. 
Tilsyneladende passerede det lige 
hen over en gruppe grantræer, som 
ved passagen syntes at 'bøje' toppene. 
Samtidig hørtes en susende lyd i træ¬ 
ernes grene - dette var den eneste lyd, 
der hørtes under observationen, som 
varede tre minutter. 

Den anden observation gjorde ER 
den 1. marts 1986 - samme dag som 
hendes mors 91 års fødselsdag. ER 
havde været til eftermiddagskaffe 
hos moren. Ved bordet sad hun såle¬ 
des, at hun kunne kikke ud gennem 
vinduet. Moren boede i Korsør by. 

På et tidspunkt får ER øje på et 
fænomen, der kommer flyvende/ 
svævende hen langs fortovet i en 
højde af ca. 80 cm. Efter lidt tid når 
det i sin bevægelse en telefonboks. 


som det tilsyneladende flyver op 
langs med, henover og ned ad igen. 
Herefter fortsætter fænomenet sin 
bane (igen i en højde af 80 cm over 
fortovet). 

Fænomenet beskrives som en 
kugle bestående af et ikke-gennem- 
sigtigt materiale. Observationen va¬ 
rede 30-40 sekunder, hvorefter kug¬ 
len forsvandt ud af syne bag en byg¬ 
ning. 

Under observationen forsøgte ER 
ikke at gøre de øvrige gæster op¬ 
mærksomme på fænomenet. Dette 
synes underligt, men ER forklarer, at 
de alle var højt oppe i årene, og at 
hun ikke ville forskrække dem unø¬ 
digt (?!). ER var derfor det eneste 
vidne til fænomenet. 

Observatøren 


Men hvem er så observatøren? Dette 
er selvfølgelig et spørgsmål, som det 
er vanskeligt at give et detaljeret svar 
på. Jeg vil alligevel forsøge at vide¬ 
rebringe mit indtryk fra det to timer 
lange møde med observatøren. 

ER er en 'spændende' personlig¬ 
hed. Bag sig har hun et interessant, 
og i mange henseende usædvanligt, 
liv: Gennem en lang årrække rejste 
ER rundt i verden med sin mand, der 
arbejdede for FN. På deres rejser 
havde de også børnene med. Hun 
kunne således fortælle, hvordan de 
havde været i en række af verdens 
'brændpunktet og oplevet angreb og 

Physical Evidence 
Related to UFO Reports 




uroligheder. 

Familien havde - forklarede ER - 
på disse rejser vænnet sig til et stres¬ 
set og usikkert liv. I dag er manden 
død, og ER bor alene i sommerhuset 
ved Halsskov. 

ER synes ikke at være en person, 
som ofte har ekstraordinære oplevel¬ 
ser. Omvendt fortæller hun, at hun 
gennem sit liv har observeret hele tre 
fænomener - og det er jo mere, end 
de fleste mener at have oplevet. Man 
skal dog huske på, at disse fænome¬ 


ner er set over en længere årrække - 
fra midten af 60'eme og frem til mid¬ 
ten af 90'eme. I dette perspektiv sy¬ 
nes tre observationer ikke direkte 
usandsynligt. I hvert fald er dette, at 
hun har gjort tre observationer gen¬ 
nem sit liv, ikke i sig selv nok til at 
karakterisere ER som eksempelvis en 
fantasitilbøjelig person. 

På spørgsmålet om, hvorvidt ER 
tror på ufoer i form af rumskibe, sva¬ 
rer hun, at hun tror på, at der er "et 
eller andet". Men hun har dog ikke 


nogen mening om, hvorvidt dette "et 
eller andet" skulle være rumskibe. 

ER har tilsyneladende været in¬ 
teresseret i emnet ufoer gennem no¬ 
gen tid, da hun (også før sin seneste 
oplevelse) har læst UFO-Nyt på bib¬ 
lioteket. 

Vurdering 


Ud fra besøget hos observatøren er 
det mit indtryk, at vi her har et vidne, 
som bestemt kan karakteriseres som 
'troværdigt'. Derved skal forstås, at 
jeg på ingen måde betvivler, at ER 
gennem sit liv har haft tre oplevel¬ 
ser, som har vakt hendes undren. 

Det er vanskeligt at pege på no¬ 
gen kendt forklaring på ER's tre ob¬ 
servationer. I særdeleshed hendes 
sidste oplevelse (13. august 1997) 
indeholder så mange særegne detal¬ 
jer omkring fænomenets bevægelse 
og udseende, at det synes rimeligt at 
karakterisere denne som en ufo¬ 
observation. 

Hvad angår de to første observa¬ 
tioner gør deres alder det vanskeligt 
at foretage nogen efterforskning i 
sagerne. Dertil kommer, at man nok 
skal tage ER's beskrivelser med no¬ 
gen forsigtighed. Det er almindeligt 
kendt, at erindringen om en hændelse 
med årene 'sløres' og 'ændres'. □ 


Ny videnskabelig undersøgelse af ufo-rapporter 

j- --- 


I den første uafhængige undersøgelse 
af ufo-fænomenet siden 1970 konklu¬ 
derer et panel af naturvidenskabs- 
mænd, at nogle observationer er led¬ 
saget af fysiske beviser, som er værd 
at undersøge videnskabeligt. Panelet 
mener dog ikke, at noget som helst 
peger på, at de kendte fysiske love 
bliver brudt, eller at ikke-jordisk in¬ 
telligens er involveret. 

Undersøgelsen blev iværksat og 
ledet af Peter Sturrock, professor i 
anvendt fysik ved Stanford Uni- 
versity, og støttet af Society for Scien- 
tific Exploration, der er et fomm for 
udforskningen af uforklarlige fæno¬ 
mener. Det internationale panel be¬ 
stod af ni naturvidenskabsmænd. Otte 
ufologer præsenterede deres bedste 
data for det videnskabelige panel. 

Selv om ufo-rapporterne har mere 
end 50 år på bagen, tyder ingen af de 
indsamlede data på, at det drejer sig 
om enten ukendte fysiske processer 
eller om ikke-jordiske teknologier. 
Men der er et tilstrækkeligt antal 
fascinerende og uforklarlige observa¬ 
tioner, konkluderer panelet. 


"Det kan være værdifuldt at fore¬ 
tage en omhyggelig undersøgelse af 
ufo-rapporterne for på den måde at 
få informationer om usædvanlige 
fænomener, som i øjeblikket er u- 
kendte for videnskaben." For at være 
troværdige over for den videnskab¬ 
lige verden, "må sådanne undersø¬ 
gelser foregå objektivt og med vilje 
til at undersøge mod-hypoteser," slås 
det fast. 

Undersøgelsespanelet påpeger 
iøvrigt: 

1. Ufo-problemet er ikke så simpelt, 
som det ser ud til, og det er usand¬ 
synligt, at der findes et simpelt, uni¬ 
verselt svar. 

2. Når der findes uopklarede obser¬ 
vationer, kan videnskaben højst 
sandsynligt lære noget af dem. 

3. Undersøgelserne skal koncentre¬ 
res om de tilfælde, hvor der er så 
mange uafhængige beviser som mu¬ 
ligt. 

4. En fortsat kontakt mellem ufo- 
logerne og naturvidenskabsmændene 
kan være meget værdifuld. 

5. Det er ønskværdigt, at forsknings¬ 


institutionerne støtter dette område. 

t-for & kmh 

Pressemeddelelsen fra Stanford 
University kan læses (på både dansk 
og engelsk) i sin fulde længde på 
SUFOI's hjemmeside: 
www.sufoi.dk 

Ufo-undersøgelsens resultater blev 
fremlagt på et møde i Pocantico 
Conference Center i New York den 
29. sept. - 4. oktober 1997. Resulta¬ 
terne kan læses i en 52 sider lang 
rapport med titlen Physical Eviden¬ 
ce Related to UFO Reports. Rappor¬ 
ten er på engelsk og god læsning for 
alle ufo-interesserede. 


Du kan købe et eksemplar af 
rapporten hos SUFOI. Men 
skynd dig, oplaget er stærkt be¬ 
grænset! 

Indbetal kr, 56 på giro 9 11 77 
25, SUFOI, Postboks 6, 2820 
Gentofte. Skriv ”UFO Docu- 
ment #1” på modtagerdelen. 
Beløbet er inklusive porto. 

Hemmeligheden 
i skoven 


Mandag den 29. december 1980 fik flyveleder David Potts uventet beseg på 
arbejdet. Amerikanske efterretningsofficerer dukkede op på RAF Watton - 
en civil og militær radarstation ved Norwich i det østlige England. Officererne 
ville gerne se logbøger og bånd med radaroptagelser fra perioden 25.-28 
december. RAF Watton er ikke en amerikansk base, så kravet om udlevering 
af radarbånd m.m. var naturligvis lidt usædvanligt, men dog acceptabelt. 
David Potts tænkte, at der måske var sket et uheld med et af de mange 
amerikanske fly udstationeret i Storbritannien. Optagelserne af radaren på 
RAF Watton kunne i så fold kaste lys over ulykken. Men efterretningsfolkenes 
besøg viste sig at have en helt anden og mere foruroligende årsag... 


Et usædvanligt besøg 


David Potts (pseudonym) havde ikke 
haft tjeneste i den pågældende pe¬ 
riode efter jul, men en kollega kunne 
fortælle, at himmelrummet over Øst- 
england i juledagene i den grad havde 
været præget af et festfyrværkeri af 
lysfænomener. Det var begyndt lige 
efter kl. 21 den 25. december, hvor 
et rakettrin fra Cosmos 749 brændte 
op på sin vej ned gennem atmosfæ¬ 
ren over England. Mindst 300 vid¬ 
ner i Sydengland og Nordfrankrig 
havde set de brændende rester lyse 
op på nattehimlen. 

I de følgende timer var der også 
indløbet rapporter om adskillige kraf¬ 
tige meteorer (ildkugler) og "eksplo¬ 
sioner" ud for Sydøstengland - både 
fra observatører på jorden og fra fly¬ 
passagerer. 

Britiske Phantom-jagerbombere 
på øvelse havde registreret uidenti¬ 
ficerede lys på deres radarer og jag¬ 
tet dem forgæves. Samtidig kunne 
flyvelederne på RAF Neatishead 
følge de uidentificerede lys på rada¬ 
ren. 

Og natten mellem den 27. og 28. 
december registrerede radaren på 
RAF Watton et uidentificeret objekt. 
Det fløj sydpå og forsvandt i nærhe¬ 
den af Rendlesham-skoven (52 km 
fra RAF Watton), hvor de to ameri¬ 
kanske NATO-baser Bentwaters og 
Woodbridge ligger. 

Officererne fra USAF fortalte 
David Potts og hans kolleger, at 
netop om natten mellem den 27. og 
28 december havde radarkontrollen 
på Bentwaters-basen ringet til RAF 
Watton for at høre, om man på ra¬ 


darskærmen dér kunne se de mysti¬ 
ske lysende objekter, som blev ob¬ 
serveret fra kontroltårnet på Bent¬ 
waters. 

Og ikke nok med det! Efterret¬ 
ningsfolkene fortalte derefter de 
chokererede folk på RAF Watton, 
at et uidentificeret objekt var styrtet 


ned i skoven, der omgiver Wood¬ 
bridge og Bentwaters. Den ameri¬ 
kanske kommandant på RAF Bent- 
waters/Woodbridge var umiddelbart 
efter kørt ud i skoven og havde her 
været i kontakt med fremmede væs¬ 
ner, som kom ud af et nødlandet far¬ 
lig 



AF KIM MØLLER 
HANSEN 



(Kort: fra bogen 
"UFO Crash 
Landing? Friend 
or Foe?") 

tøj. Fartøjet var beskadiget, men blev 
repareret, mens amerikanske solda¬ 
ter stod vagt. Kort efter lettede fartø¬ 
jet og forsvandt. 

Denne historie lød helt utrolig. 
David Potts og kollegerne havde na¬ 
turligvis meget svært ved at tro på 
den. Ikke mindst fandt de det under¬ 
ligt, at amerikanske efterretnings¬ 
officerer i det hele taget fortalte en 
så fantastisk historie til dem - uanset 
om den var sand eller ej. De kunne 
jo have fået udleveret de relevante 
radarbånd uden at forklare sig. 

Historien om nedstyrtningen i Ren- 
dlesham-skoven er i sandhed både 
fantastisk og meget kompleks. Den 
rummer alt det, som allerede nu har 
skabt en stadigt voksende ufo-ned¬ 
styrtningsmyte a la Roswell: Mange vid¬ 
neudsagn, anonyme tips, rygter, gæt¬ 
terier, officielle dokumenter, ufo-slø¬ 
ring, presseomtale - og bøger. 

Noget slipper ud 


De første rygter om, at der var sket 
noget mystisk i Rendlesham-skoven 
mellem jul og nytår, dukkede op al¬ 
lerede i januar 1981. Lokale ufo-in¬ 
teresserede hørte rygter blandt lokal¬ 
befolkningen og venner på de to ba¬ 
ser. De kontaktede den engelske ufo¬ 
log og forfatter Jenny Randles, som 
i 1984 efter mange interviews og ef¬ 
ter forgæves forespørgsler hos det 
britiske forvarsministerium (MoD) 
kunne udgive den første bog om sa¬ 
gen, "Sky Crash. A cosmic con- 
spiracy" (anmeldt i UFO-Nyt 6/85). 

Jenny Randles fortsatte med at 
efterforske sagen, hvor der fortsat 
dukkede nye oplysninger op, og det 
resulterede i 1991 i den opdaterede 
udgave "From Out of the Blue" (Glo¬ 
bal Communications/Inner Light), 
som dog kun udkom i USA - af frygt 
forat bogen afslørede militære hem¬ 
meligheder, som kunne straffes efter 
engelsk lovgivning. Og nu i 1998 er 
så udkommet den hidtil bedste rede¬ 
gørelse om sagen i bogen "UFO 
Crash Landing? Friend or Foe?" 
(Blandford 1998). 

Men dermed er sagen langt fra af¬ 
sluttet. Den rummer stadig mange 
løse ender, tågede vidneudsagn, ano¬ 
nyme meddelere og gætterier. Men 
på trods af dette er der tilsyneladende 
en række konkrete holdepunkter i sa¬ 
gen. Jenny Randles har formået at få 
fastslået de eksakte datoer for hænd¬ 
elserne, og hun har interviewet - til¬ 
syneladende - troværdige første¬ 
håndsvidner, både civile og militære. 
Desuden dokumenteres hændelserne 
fra officielt hold af en rapport skre¬ 
vet af en af de implicerede officerer 
samt af en båndoptagelse lavet af den 


RAF Bentwaters og 
Woodbridge 


RAF Woodbridge åbnede i 
1943 som den ene af tre nye fly¬ 
vepladser, der skulle kunne 
modtage beskadigede og hjem¬ 
vendte bombefly fra angreb på 
nazi-Tyskland. Efter krigen blev 
basen brugt til diverse eksperi¬ 
menter, fx Lancasterbombere 
som smed "Grand Slams" bom¬ 
ber ned på det nærliggende 
Orford Ness, ligesom Blind 
Landing Experiment Unit var 
stationeret her. RAF forlod 
Woodbridge i marts 1948, og i 
juni 1952 overtog USAF basen, 
som blev hjemsted for 79th 
Fighter-Bomber Squadron med 
fly af typen F-84 og F-100. I 
1958 flyttede 8Ist Tactical Figh¬ 
ter Wing ind på basen og udbyg¬ 
gede landingsbanerne, så de 
kunne tage F-101 Voodoo, 
Phantom-fly og F-4D. 

RAF Bentwaters ligger få 
kilometer fra Woodbridge og åb¬ 


nede i 1944.1 juli 1950 blev ba¬ 
sen overgivet til amerikanerne. 
Bentwaters var i 1978 den stør¬ 
ste europæiske base for fly af ty¬ 
pen A-10. Mens ufo-observatio¬ 
nerne fandt sted i 1980, var 
Bentwaters hjemsted for 8Ist 
Tactical Fighter Wing's 91 st and 
92nd Squadrons. 

I 1980 var der i perioder hø¬ 
jeste alarmberedskab på de to 
baser, da det ikke kunne udeluk¬ 
kes, at Sovjetunionen dengang 
ville invadere Polen, hvor det 
kommunistiske styre vaklede. 
Da den kolde krig ved Berlin- 
murens fald med ét blev histo¬ 
rie, blev de to baser også over¬ 
flødige og endelig forladt af 
USAF i 1992. Flere private virk¬ 
somheder og endda en nyreli¬ 
giøs bevægelse har siden vist in¬ 
teresse for at købe de to baser, 
som imidlertid stadig ligger øde 
hen. 

samme officer, mens observationerne 
fandt sted 

Rendlesham-sagen omhandler to 
begivenheder, der fandt sted i de før¬ 
ste timer af den 26. december og nat¬ 
ten mellem den 27. og 28. december 
1980. 

Den 26. december 1980 


Omkring kl. 2.00 om natten den 26. 
december 1980 kørte den 20-årige 
vagtpost John Burroughs i en jeep 
sammen med Budd Steffens langs 
det ydre hegn omkring Woodbridge- 
basen. De befandt sig tæt ved basens 
East Gate (Østporten), hvor landings¬ 
banen ender, og den tætte Rendles- 
ham-skov begynder. 

Pludselig kunne Burroughs se på 
Steffens, at noget var galt. Steffens 
stirrede chokeret over mod skoven. 
Burroughs opdagede nu et kæmpe¬ 
mæssigt lys. Mens det dalede lang¬ 
somt ned mod skoven, kunne de to 
mænd skimte mangefarvede lys i 
kanten af det skarpe lys. 

De besluttede at køre over mod 
skoven. Uden for East Gate blev de 
to mænd dog enige om, at de burde 
have forstærkning. De kørte tilbage 
til vagten ved East Gate og ringede 
til CSC - Central Security Control. 
Burroughs og Steffens fik ordre på 
at blive, hvor de var og vente på for¬ 
stærkning. 

Kort efter fik de selskab af Jim 
Penniston og Edward Cabansag. 

Staff-Sergeant Jim Penniston hav¬ 
de i sin militære karriere set mindst 
30 flyulykker, og på baggrund af 
lysskærets omfang antog han, at de 
to vagtmænd havde været vidne til 
et flystyrt eller en nødlanding i sko¬ 
ven, muligvis af et af basens fly af 
typen A-10 Thunderbolt. Hans over¬ 
ordnede gav tilladelse til, at de un¬ 
dersøgte sagen nærmere og kørte 
ind i skoven. 

Steffens skulle blive ved East 
Gate, medens de tre andre kørte ind 
i skoven. Efter blot 100 meters kør¬ 
sel begyndte radioforbindelsen mel¬ 
lem de tre mænd og Steffens at 
svigte. Penniston gav Cabansag or¬ 
dre til at blive på vejen og fungere 
som radiorelæ. Han ønskede at have 
en god radiokontakt, mens han og 
Burroughs undersøgte lysfænomenet 
i skoven. 

Temperaturen havde i flere dage 
svinget omkring nulpunktet. Skov¬ 
vejen var derfor blød, og de to mænd 
måtte fortsætte til fods. Hvad de der¬ 
efter kom til at opleve, står i dag som 
en af de mest opsigtsvækkende nær¬ 
observationer på britisk jord. Deres 
oplevelse gengives her i uddrag ef¬ 
ter "UFO Crash Landing?". 


Nærkontakt 


Den 26. december omkring kl. 2.30 
om natten gik Jim Penniston ind i 
Rendlesham-skoven sammen med 
John Burroughs. 

Jim Penniston fortæller: 

"En del af skoven var oplyst af et 
blafrende lys som et fly omspændt 
af flammer. Det har jeg set så tit. Mel¬ 
lem træerne så det større ud, end vi 
havde forventet. Det oplyste område 
havde en diameter på omkring 50 m." 

Burroughs fortæller, at han var i 
vildrede, da de gik ind i skoven. På 
én måde ville han ikke derind. På den 
anden side ønskede han svar på, hvad 
det var, de så. Han havde jo set tin¬ 
gesten dale langsomt ned. Det var 
ikke et flystyrt. Politimanden var fak¬ 
tisk misundelig på Budd Parker og 
Edward Gabansag, som ikke skulle 
med ind til tingesten. Han forsøgte 
at berolige sig selv ved at sige, at sik¬ 
kerheden var i orden. 


Radiokommunikationen med ba¬ 
sen - med Gabansag som relæstation 
- var nu meget dårlig. En usædvan¬ 
lig statisk interferens generede ra¬ 
dioen. Forstyrrelserne kom i hvert 
fald ikke fra træerne. Jo tættere de 
kom på lyset, jo værre blev det. 

Penniston frygtede nu, at de ville 
miste kontakten med omverdenen, 
og besluttede at holde Burroughs bag 
sig og uden for "nedstyrtningsstedet" 
omkring 50 m fra det kraftige lys. 

Lyset så ud til at komme fra en 
lille lysning i skoven. 

Burroughs holdt sig dog ikke på 
afstand ret længe. Det stod hurtigt 
klart for begge mænd, at de ikke stod 
over for et nedstyrtet A-10 fly som 
først antaget. Den militære træning 
havde ikke forberedt dem på det, de 
nu så. 

Penniston befandt sig nogle få 
meter fra kollegaen og fortsatte ind i 
skoven i retning mod lyset. Bur¬ 
roughs havde ikke lyst til at blive dér. 



East Gate ved 
RAF Bentwaters. 
(Foto: 

Anthony James) 

Fairchild A-10 
T hunder bolt. 
(Foto: USAF) 


(Tegning: Dezsd 
Sternoczky) 



hvor han havde fået ordre på at blive, 
så han fulgte efter sin overordnede. 

Penniston fortæller: 

"Da jeg var godt 30 m fra det for¬ 
modede nedstyrtede fly, viste det sig 
at bestå af fem eller seks lys af for¬ 
skellig farve, og det så ud til at 
flamme op. Så blev det mere klart 
defineret. En endelig form - et om¬ 
rids - dukkede op. Jeg blev da klar 
over, at det ikke var et nedstyrtet fly." 

Omkring ni meter fra stien hen 
mod lysningen kunne mændene se, 
at et fantastisk objekt ventede dér lige 
foran dem. Mændene smed sig på 
Jorden, da lysets intensitet steg. Som 
Burroughs udtrykte det: "Vi røg ned 
på navlen." 

Det, der stod blot ni meter fra 
dem, kunne ikke beskrives med ord. 
Det var så fantastisk. Som Jim Pen¬ 
niston ironisk sagde: "Denne tingest 
var i hvert ikke omtalt i Jane's Book 
of World Aircraft." 

Burroughs har også beskrevet det. 


han så: 

"Lysene syntes at blive kraftigere 
og tydeligere. Der var mere farve bag 
dem. Jeg kan bedst beskrive objek¬ 
tet som et meget, klart, hvidt lys med 
flerfarvede lys indeni." 

Han er ikke helt sikker på, om det 
faktisk kan betegnes som et objekt. 
På en måde var det trekantet, men 
det var svært at afgøre, om det var 
en fast genstand. En del virkede gen¬ 
nemsigtig, så han var i stand til at se 
lysene indeni. Fra undersiden kom 
det intense lys, som oplyste skoven. 
"Ord har ingen betydning i denne 
sammenhæng," sagde han senere. 

Om det var på grund af det chok, 
som nærobservationen gav, eller af 
andre grunde, så er John Burroughs' 
erindring om de næste minutter me¬ 
get svag. Han kan kun huske nogle 
få minutter, før objektet forsvandt. 
Han afviser også alle de beretninger, 
som senere dukkede op - beretnin¬ 
ger, der hævdede, at der blev set 


ufonauter nær ufoet. 

"Jeg så ingen ufonauter," siger 
han. "Det er nonsens. Men det så ud, 
som om tingesten var under kontrol. 
Nogen eller noget må have befundet 
sig indeni." 

Jim Penniston siger, at de så ob¬ 
jektet meget længere, end Burroughs 
kan erindre. 

"Da Jeg gik gennem skoven, kom 
Jeg tættere på. Og Jo tættere Jeg kom 
på. Jo tydeligere blev objektet. Det 
var fuldstændig lydløst, på trods af 
at det var så tæt på. Det var på stør¬ 
relse med en kampvogn og trekan¬ 
tet. Det havde en meget glat over¬ 
flade - næsten som glas." 

Han var forbløffet over de mær¬ 
kelige lys og siger, at de glødede rødt 
og blåt og ikke lignede flylys. De 
"skiftede" mellem rødt og blåt og så 
ud til at have en anden funktion end 
normale flylys. 



roughs havde svært ved at forbinde 
objektet med noget kendt, havde Jim 
Penniston de samme problemer: 

"Der var ingen skarp afgræns¬ 
ning. Det så ikke ud, som om der var 
rette vinkler på det. Objektet så ud 
til at være lavet af sort glas, uigen¬ 
nemsigtigt eller sløret. Fartøjet æn¬ 
drede sig fra sort til farvede lys, uden 
at man egentlig lagde mærke til det. 
Farverne gik lige over i hinanden." 

Penniston e r også sikker på, at han 
ikke så ufonauter, men han siger, at 
han bemærkede nogle skygger, der 
bevægede sig inden i objektet. Må¬ 
ske var det mændenes egne skygger 
i det intense lys, der gav det indtryk, 
at der var nogen inden i objektet. 

Mændene lå fortsat fladt på Jor¬ 
den omkring seks meter fra objek¬ 
tet. Nu indså CSC-officeren, at hvis 
fartøjet foran ham havde fjendtlige 
hensigter, havde de været meget ty¬ 
delige skydeskiver i flere minutter. 

Han fik også det indtryk, at de ikke 
var i fare. Penniston huskede sig selv 
på, at han som senior-efterretnings- 
officer nu stod over for noget totalt 
ukendt. Det var hans job at afgøre, 
hvad der nu skulle gøres. 

Der var dog større problemer end 
blot at betragte det bizarre objekt, 
som svævede lige over Jorden. For 
både Burroughs og Penniston blev 
udsat foren kraftig fysisk påvirkning. 
Jo tættere de kom på objektet. Jo 
voldsommere blev oplevelsen. Det 
føltes, som om en usædvanlig bølge 
af fysisk energi fløj gennem skoven. 

Som John Burroughs husker det: 

"Jo nærmere vi kom på den tin¬ 
gest, Jo mere utilpas blev Jeg. Det var 
mere end blot en fornemmelse. Jeg 
følte det, som om der var statisk elek¬ 
tricitet i luften, og Jeg befandt mig 
ikke godt. Jeg har aldrig følt det på 
denne måde før. Jeg ved ikke, hvor¬ 
dan Jeg skal udtrykke det, men det 
var, som om Jeg bevægede mig i 
slowmotion. Jeg var varm, samtidig 
med at Jeg følte, at mit hår stod lige 
op i luften. Alt omkring mig bevæ¬ 
gede sig meget langsomt. Jeg var 
ikke sikker på, om Jeg havde kontrol 
over min krop." 

Pennistons beskrivelse af disse 
påvirkninger blev givet uafhængigt 
af Burroughs. Alligevel er de meget 
enslydende: 

"Luften var fyldt med statisk elek¬ 
tricitet. Man kunne mærke det på 
huden, da vi nærmede os objektet. 
Det var, som om alt foregik i slow¬ 
motion." 

Senere kom han med flere detal¬ 
jer angående dette, da han erindrede, 
hvordan han rejste sig med front mod 
objektet. Han var ikke forberedt på, 
hvor svært det var. Luften var som 
en lim, der holdt ham tilbage. Alt 
foregik meget langsomt, og det var 
svært at tage de få skridt hen mod 
objektet. Det føltes som en evighed. 

Burroughs tilføjede, at det vir¬ 
kede, som om både tid og rum blev 
forstyrret tæt ved objektet - som en 
barriere, der forhindrede, at man kom 
for tæt på. 

Penniston havde kæmpet sig gen¬ 
nem den usynlige barriere helt frem 
til objektet. Burroughs fulgte efter og 
kom endda tættere på objektet. Han 
forsøgte at røre ved det, men kan dog 
ikke huske alle detaljer. 

CSC-officeren siger, at da han 
nåede hen til en halv meter fra ob¬ 
jektet, trådte dets utrolige natur ty¬ 
deligt frem. På øverste venstre side 
kunne han se nogle mærker, som var 
på størrelse med en bils nummer¬ 
plade - måske 90 cm lang med sym¬ 
boler eller tekst, der var 5-6 cm høj. 

"Det, der fascinerede mig," for- 

luaLrtct. Unexplaincd lights 
,0. RAF/CC 

1. Early Tn the nornTng oF 27 Oec 00 (approxlmjiely 0300L). two USAF 
security police patrolnvit saw unusual Hghts outside the back gate at 
RAF Uoodbridge. Thinking an alrcraft might havC crashed or bcon forctd 
down, they calicd for permission to go outside the gate to InvOStlfAtt. 

The on-duty fllght chieF losponded and allowed three patrolmen to éro- 
ceed on foot. The indlvidoals reported seeing a strange glowing ooject 
in the forest. The object was described as being metal 1c In appearance 
and triangular In shape, approximately two to three meters across the 
base and approxliutely two aicters high. It lllualnated the entire foresi 
with a white llght. The object Usel f had a pulsing red Ught on top and 
a bank(s) of blue lights underneath. The object was hovering or on 1«gs- 
As the patrolmen approached the object. It maneuvered,through the trees 
and disappeared. At this time the anlnials on a nearby* farm wont Into a 
frenzy. The object was briefly sighted approximately an hour Tater near 
the back gate. 

2. The next day, three depressions 1 1/2* deep and 7" In diameter were 
found where the object had beon sighted on the ground. The foTTowIng 
night (29 Dec 80} the area was chccked for radiation. Oeta/gaoiua readingt 
of O.T mlTTIroentgens were recorded with pcak readings In the three de¬ 
pressions and near the center of the triangle foned by the depressions. 

A nearby tree had moderate (.05>.07) readings on the side of the tree 
toward the depressions. 

3. tater In the night a red Sun-likc llght wai seen through the trees. 

It anved about and pulsed. At one point It appeared to throw off glowing 
particles and then broke Into flve separate white objects and then dis¬ 
appeared. Immedlately thereafter. three star-llke objects were noticcd 
In the sky. two objects to the north and One to the South, all of whieh 
were about 10° off the horizon. The objects moved rapidly In Sharp angvilk 
movenmnts and displayed red. green and blue lights. The objects to the 
north appeared to b« el'llptlcal through an 8-12 power lens. They theo 
tumed to full clrcles. The objects to the north remained In the sky for 
an hour or more. The object to the south was visible for two or three 
hours and beamed down a stream of llght from time to time. Nunmrous Indtvh 
duals, Inciuding the undersigned. witnessed the activltles In paragrapbs 

2 and 3. 



abWLES I. IWLT. Lt Col, USAF 
Deputy Base Comnander 


Charles Halts 
rapport om 
hændelserne i 
Rendlesham- 
skoven blev 
afleveret til det 
britiske 

forsvarsministerium 
den 13. januar 
1981, men først 
kendt af 

offentligheden to 
år senere. 
Desværre har 
Halt rodet rundt i 
datoerne i sin 
rapport. Denne 
datoforvirring 
har naturligvis 
gjort det meget 
svært at 
efterforske 
hændelserne 
senere, og har 
sammen med det 
faktum, at de 
britiske 
myndigheder 
længe løj om 
dokumentets 
eksistens, 
naturligvis givet 
næring til 
allehånde 
sammen¬ 
sværgelsesteorier. 


tæller Penniston, "var, at det sad på 
objektets glaslignende overflade. 
Som var det ætset ind i overfladen." 

Han havde en stærk fornemmelse 
af, at symbolerne virkede bekendte. 
Han kunne dog ikke gøre rede for 
denne fornemmelse og heller ikke 
genkende dem. De var ligesom skre¬ 
vet med spejlskrift. 

Under denne del af observationen 
er der et tidsrum, der ikke kan gøres 
rede for. Burroughs mener, at det kun 
drejer sig om nogle få minutter, mens 
Penniston siger, at det måske var 20. 
Ifølge folkene hjemme på basen, var 
de to mænd ude på stedet i knapt en 
time. 

Begge observatører kan huske, 
hvordan objektet forsvandt. John 
Burroughs fortæller: 

"Det ene øjeblik var det der, og i 
det næste begyndte det at stige op 
mod himlen og svandt ind til en lille 
plet. Det var lydløst, og Jeg mærkede 
ikke trykket fra nogen udstødning." 

Da objektet forsvandt, vendte alt 
tilbage til det normale. 

Stilheden, der havde hængt over 
Rendlesham-skoven, forsvandt i 
samme øjeblik. Det lokale dyreliv 


eksploderede i en disharmonisk larm. 
Hjortene kom ud af deres skjul. Fug¬ 
lene lettede fra grenene og svang sig 
i vejret. Dette uventede liv slog de 
to mænd med sådan en styrke, at de 
stod bomstille. 

De så også noget 
den 26. december 


Gordon Levett var meget træt denne 
aften efter Julefesten. Han var ved at 
lukke sin hund ud i en stor udendørs 
løbegård. Huset i Sudboume ligger 
lige i skovbrynet, ret afsides, så hun¬ 
den var ikke blot familiens kæledyr, 
men også en værdifuld vagthund. 
Alligevel fik både hunden og dens 
ejer et chok den aften. 

"Jeg blev opmærksom på noget 
ukendt," skriver Gordon i en beediget 
erklæring om observationen. Begyn¬ 
delsen på observationen var meget 
lig den observation, som Tony Sorrell 
havde på samme tidspunkt. Tony 
Sorrell boede nogle få kilometer mod 
nordvest. Noget ukendt foruroligede 
begge mænd i allerhøjeste grad. 

Gordon fortæller, at hans hund til¬ 
syneladende kiggede ud mod kysten 

Rendlesham- 
skoven har siden 
1980 skiftet 
udseende pga. 
skovfældning og 
kraftige storme. 
Her ses en del af 
skoven før og 
efter en orkan i 
1987. 

(Fotos: Larry 
Warren) 



mod nordøst. Han fulgte hundens 
synsretning og fik øje på et usædvan¬ 
ligt objekt, som glødede med et sæl¬ 
somt skær. Han sammenlignede tin¬ 
gesten med en meget stor paddehat, 
selv om hans tegning i rapporten 
mere ligner en slags trekant eller 
klokke. 

Ufoet dalede ned over dem, før 
det svævede nogle få sekunder lige 
over haven i en højde svarende til to 
gange træernes højde. Kort efter satte 
ufoet hastigheden op og fløj bort på 
en måde, som Gordon beskriver så¬ 
ledes: 

"Det forsvandt over skoven mod 
Butley, Rendlesham-skoven og RAF 
Woodbridge." 


Den følgende dag havde Gordon 
Levetts hund stadig symptomer ef¬ 
ter gårsdagens hændelse. Den gemte 
sig i hundehuset og ville ikke komme 
ud. Det var en meget usædvanlig 
opførsel, da hunden normalt er me¬ 
get livlig. Hunden kom sig aldrig, og 
den var syg nogle dage, før den efter 
en uges tid døde. En dyrlæge fore¬ 
slog, at den var blevet forgiftet, da 
der ikke var nogen synlige tegn på 
sygdom. 

Da objektet forsvandt ud af Gor¬ 
don Levetts synsfelt den aften, fløj 
det over Rendlesham-skoven. I den 
samme store skov havde David Ro¬ 
berts og hans veninde en hyrdetime 
langt fra nysgerrige blikke. De havde 


parkeret bilen på en smal vej mel¬ 
lem Orford og Woodbridge. 

Jorden begyndte virkelig at bræn¬ 
de under dette kærestepar. 

"Vi så pludselig et intenst hvidt 
lys komme ned mod os," fortalte 
David. "Det lignede en stor ellipse 
og var fuldstændig lydløst. Min ven¬ 
inde blev bange og forlangte, at vi 
forlod stedet øjeblikkeligt. Så vi 
kørte bort i en fart. Objektet lyste sta¬ 
dig gennem trækronerne, da vi kørte 
væk." 

En anden observatør befandt sig 
inde på Bentwaters Air Force Base 
på det samme tidspunkt. Det var 
Michael Simms, som ikke var ansat 
i militæret, men søn af en USAF of¬ 
ficer på basen. Han var denne aften 
sammen med to venner, da de så ly¬ 
set over skoven. 

"Det var et enormt objekt dækket 
af lys," fortalte han senere. "Det vir¬ 
kede, som om det hypnotiserede os. 
Så satte det hastigheden op og fløj 
bort. Vi forsøgte at følge efter det 
gennem skoven, men det var for hur¬ 
tigt. Så delte det sig i tre dele, der 
forsvandt i hver sin retning." 

”De gætter aldrig, 
hvad der skete i nat!” 


Fredag den 26. december kl. 5.30 - 
kun tre timer efter nattens ufo-obser¬ 
vationer - mødte oberstløjtnant 
Charles Halt på arbejde på Wood- 
bridge-basen. Han blev mødt af den 
vagthavende, der med et smil sagde: 
"De gætter aldrig, hvad der skete i 
nat!" 

Charles Halt havde intet hørt om 
nattens begivenheder, men fik nu hi¬ 
storien, så godt den nu var kendt. Der 
stod intet om hændelserne i logbo¬ 
gen, så Halt indskærpede over for 
den vagthavende, at der straks blev 
gjort notater om sagen, da den må¬ 
ske havde betydning. 

Halt fik senere at vide af oberst 
Ted Conrad, at der var fundet "land¬ 
ingsmærker" på observationsstedet, 
og at det engelske politi havde været 
på stedet. Mere skete der ikke om 
fredagen. 

Natten mellem den 
27. og 28. december 


Næste aften, lørdag den 27. decem¬ 
ber, blev der afholdt julefest i 
Woody's på Woodbridge basen. Of¬ 
ficerer med hustruer - omkring 40 i 
alt - festede. Imens skete der igen 
noget ved East Gate... 

En patrulje under ledelse af Greg 
Battrom så mærkelige lys på himlen. 

"De lignede ikke flylys, vi havde 
set før," fortalte Battrom senere. Ly- 

sene forsvandt, og ikke langt fra det 
sted, hvor lysene sidst blev set, var 
der en lysning, hvor patruljen kunne 
skimte noget, som måske var ild. Pa¬ 
truljen nærmere sig lyset, der tilsy¬ 
neladende befandt sig samme sted 
som lysfænomenet den 26. decem¬ 
ber. Lyset var omgivet af en tåge og 
afgav en summende lyd. Patruljen 
kontaktede straks løjtnant Bruce Eng¬ 
lund (Security Chief), og nu tog begi¬ 
venhederne fart. 

Klokken 22.30 afbrød Englund 
julefesten på Woody's og bad om at 
tale med Conrad og Halt. 

"Den er tilbage!" sagde han stak¬ 
åndet. 

"Hvad er tilbage?" spurgte Halt 
rådvild. 

"Ufoen," svarede Englund. Hvor¬ 
efter han forklarede, hvad han og pa¬ 
truljen havde observeret. 

Charles Halt besluttede straks at 
tage ud i skoven sammen med fire 
mænd og én gang for alle finde ud 
af, hvad der egentlig foregik dér. 

Charles Halt medbragte en gei¬ 
gertæller til måling af evt. radioak¬ 
tiv stråling samt en båndoptager, 
radioudstyr og adskillige projektø¬ 
rer. 

Da gruppen nærmede sig lyset i 
skoven, var der flere gange proble¬ 
mer med både radiokommunikatio¬ 
nen og projektørerne. Det var sket 
før, men i den anspændte atmosfære, 
gav disse tekniske problemer anled¬ 


ning til bekymring. 

Charles Halt fortæller: 

"Det store, røde lys pulserede. Det 


så ud, som om der dryppede flydende 
metal fra lyset og ned på skovbun¬ 
den, men jeg kunne ikke finde noget 




Sagens dokumenter 


Halts rapport: 

Den 13. januar 1981 skrev o- 
berstløjtnant Charles Halt en kort 
rapport om observationerne ved 
Bentwaters/Woodbridge. Det 
skete på opfordring fra Squadron 
Leader Donald Moreland, og rap¬ 
porten blev sendt til det britiske 
forsvarsministerium (MoD). Bri¬ 
tiske ufologer hørte rygter om 
rapportens eksistens og forsøgte 
forgæves at få den udleveret af 
MoD. 

I juni 1983 blev Halts rapport 
overraskende nok offentliggjort 
i USA - efter at Citizens Against 
UFO Secrecy (CAUS) havde be¬ 
gæret den udleveret af de ameri¬ 
kanske myndigheder i henhold til 
loven om offentlighed i forvalt¬ 
ningen (FOIA). 

Halts båndoptagelse: 

Under begivenhederne den 27.- 


28. december medbragte Charles 
Halt en båndoptager, og med 
jævne mellemrum indtalte han si¬ 
ne indtryk, måleresultater, obser¬ 
vationer m.m. på båndet. Bånd¬ 
optagelsen spænder over en pe¬ 
riode fra lige efter midnat søn¬ 
dag den 28. december til omkring 
kl. 4 om morgenen. En sekvens 
på omkring 18 minutter rummer 
de mest dramatiske liveoptag- 
elser, der nogensinde er optaget 
under en ufoobservation på en¬ 
gelsk jord. 

Nye skriftlige erklæringer: 

I foråret 1998 dukkede der plud¬ 
selig nye oplysninger op i sagen 
i form af skriftlige vidneerklæ¬ 
ringer og Charles Halts hånd- 
slrevne noter i sagen. 

Barry Greenwood, leder af 
CAUS, samt Richard Hall, for¬ 
mand for Fund for UFO Re¬ 


search (FUFOR), er i besiddelse 
af dokumenterne, og har udle¬ 
veret kopier til den britiske ufo¬ 
log James Easton. I marts 1998 
offentliggjorde han på Internettet 
citater fra de skriftlige erklærin¬ 
ger i artiklen "Rendlesham 
Unravelled". Heri fremgår det, at 
der foreligger hidtil tilbageholdte 
og afslørende rapporter fra føl¬ 
gende personer: 

• Fred A. Buran, 8Ist 
Security Police Squadron 

• Airman First Class 
John Burroughs, 8Ist 
Security Police Squadron 

• Airman Edward N. Cabansag 

• Master-Sergeant J.D. Chandler, 
8Ist Security Police Squadron 

• Staff-Sergeant Jim Penniston, 
8Ist Security Police Squadron 

Larry Warren 
fotograferet i 
marts 1981. 

Larry påstår, at 
der under RAF 
Bentwaters! 
Woodbridge er et 
kæmpe 
underjordisk 
anlæg, som 
rummer mange 
hemmeligheder. 
Dette er dog ikke 
bekræftet fra 
anden side, 
ligesom der 
heller ikke findes 
dokumentation 
for, at Larry og 
de andre soldater, 
som skulle have 
overværet en 
nærkontakt på 
Capel Green, 
blev ført ned i 
dette 

underjordiske 
anlæg, for hørt og 
udsat for 
pression. 


Larry Warren 
fortæller, at 
objektet landede i 
et område kaldet 
Capel Green. 
Sådan så det ud i 
1995. 

(Foto: Peter 
Robbins) 


på jorden. Jeg kunne simpelthen ikke 
tro, hvad jeg så - ingen af os kunne. 
Her stod jeg, en officer der plejer at 
afvise sådanne sager og prøver at for¬ 
klare dem, og nu stod jeg midt i no¬ 
get, som jeg ikke kunne forklare. 
Pludselig eksploderede lyset og delte 
sig i 3-5 hvide objekter, der hurtigt 
forsvandt. 

Da vi gik ud af skoven, så vi tre 
objekter på himlen. De bevægede sig 
uregelmæssigt i skarpe vinkler og 
med meget stor fart. 


Jeg blev ved med at kalde kom¬ 
mandoposten over radioen. Jeg ville 
vide, om de kunne se noget på ra¬ 
darskærmen. Et af objekterne på 
himlen sendte stråler - lysstråler el¬ 
ler energistråler - ned mod jorden. 
Samtidig kunne jeg høre over ra¬ 
dioen, at andre også talte om stråler, 
der kom ned mod basen fra himlen." 

Halt og hans patrulje befandt sig 
i skoven fra midnat til omkring klok¬ 
ken 4 om morgenen. De undersøgte 
"landingsstedet", hvor de fandt tre 


aftryk i jorden. Aftrykkene dannede 
en ligesidet trekant. Desuden viste 
geigertælleren en svagt forøget bag¬ 
grundsstråling, ligesom der så ud til 
at være skrabemærker på grantræ¬ 
erne omkring landingsstedet samt 
ødelagte trækroner. 

Under opholdet i skoven indtalte 
Halt sine indtryk, måleresultater, ob¬ 
servationer m.m. på den medbragte 
båndoptager. En sekvens på omkring 
18 minutter rummer de mest drama¬ 
tiske live-optagelser, der nogensinde 
er optaget under en ufoobservation i 
England. 

Båndoptagelsen samt den kortfat¬ 
tede rapport, som Halt skrev to uger 
senere, udgør i dag de to vigtigste 
beviser på, at der faktisk skete noget 
usædvanligt i Rendlesham-skoven 
denne decembemat i 1980. 

Når fantasien løber løbsk 


1 juni 1983 blev Halts rapport om 
hændelserne offentliggjort, og kort 
efter begyndte fantastiske detaljer i 
sagen at dukke op. De stammede især 


fra en anonym kilde med dæknavnet 
Art Wallace. Senere trådte han offent¬ 
ligt frem under sit rigtige navn, Larry 
Warren. 

Larry Warren var i 1980 som 19- 
årig udstationeret på RAF Bent- 
waters/Woodbridge. Og efter eget 
udsagn blev han omkring midnat den 
27.-28. december sammen med 
mange andre soldater (20-40) sendt 
ind i Rendlesham-skoven med kraf¬ 
tige projektører. 

Larry Warren påstår, at der ikke 
blot blev set et kraftigt rødt lys i 
Rendlesham-skoven, men at der fak¬ 
tisk landede et objekt bemandet med 
tre små væsner, som svævede i en 
slags lysstråle. Fartøjet var beskadi¬ 
get, men blev repareret, og væsnerne 
kommunikerede med basens kom¬ 
mandant. Hele sceneriet blev filmet 
af flere fotografer fra flyvevåbnet. 

Larry Warrens beretning rummer 

mange flere fantastiske aspekter, end 
der er plads til at nævne her. Et af 
problemerne ved Larrys historie er 
blot, at ingen af de andre involverede 
vidner kan huske, at Larry Warren var 
med inde i Rendlesham-skoven den 
pågældende nat. Desuden er mange 
af detaljerne i Warrens historie først 
kommet frem, efter at han har været 
under regressions-hypnose! 

I 1997 udgav Larry Warren den 
murstenstykke bog "Left at East 
Gate", der giver hans helt specielle 
version af Rendlesham-mysteriet. 
Bogen er skrevet sammen med Peter 
Robbins, der er en god ven af en vis 
Budd Hopkins - manden der har fået 
millioner af amerikanske kvinder til 
at fortælle om deres ufobortførelses¬ 
oplevelser! 

Hvad der virkelig skete 


Der er i de forgangne 18 år udklæk¬ 
ket utallige teorier om, hvad der 
egentlig skete disse decemberdage i 
Rendlesham-skoven. Udover at det 
naturligvis kan have været et frem¬ 
med rumskib på skovtur, er følgende 
forklaringer i tidens løb blevet frem¬ 
lagt: 

• Et atombevæbnet missil fra et ame¬ 
rikansk fly blev tabt i skoven og bjær¬ 
get. 

• Et fly, en tophemmelig helikopter 
eller et ubemandet, fjernstyret eks¬ 
perimentalfly styrtede ned i skoven. 

• En eller flere spionsatellitter blev 
bjærget. 

• En russisk satellit blev skudt ned 
med det "stjernekrigs"-udstyr, som 
angiveligt blev afprøvet ved Orford 
Ness (øst for Woodbridge/Bentwat- 
ers-basen) som led i daværende præ¬ 
sident Ronald Reagans DSI-projekt 
(populært kaldet "Stjernekrigspro- 
jektet"). 

• Det amerikanske militær testede et 
"psykotronisk våbensystem". Dette 
våben udsendte en kraftig elektro¬ 
magnetisk stråling, som påvirkede 
visse dele af hjernen og dermed frem¬ 
kaldte hallucinationer. De udkom¬ 
manderede soldater var i så fald for¬ 
søgskaniner. 

Alle disse forklaringer medfører 
også, at USAF og MoD (det britiske 
forsvarsministerium) havde brug for 
at skjule, hvad der virkelig skete. De 
militære myndigheder skulle med 
andre ord have haft en interesse i at 
sprede rygter og puste liv i de vilde 
ufohistorier. 

Allerede kort efter at hændelserne 
i Rendlesham-skoven blev kendt, 
fremlagde ufoskeptikeren lan Rid- 
path sin forklaring. Han påviste, at 
lyset fra fyrtårnet ved Orford Ness 
samt Shipwash fyrskibet kan ses gen¬ 


nem træerne i skoven og i nøjagtig 
de retninger, som vidnerne har an¬ 
givet for ufoet. Desuden har lokale 
skovarbejdere gentagne gange sagt, 
at de tre aftryk eller huller, som blev 
fundet ved "landingsstedet", helt sik¬ 
ket var frembragt af kaniner. Der er 
mange af dens slags huller i skoven. 
Og mærkerne på træerne kunne me¬ 
get vel stamme fra de maskiner, som 
blev anvendt til træfældning. 

Penniston, Burroughs og Halt har 
hele tiden hårdnakket afvist, at de lod 
sig narre af lyset fra et fyrtårn og et 
fyrskib. Men selv Jenny Randles, der 
meget gerne vil tro, at der virkelig 
skete noget meget mystisk i skoven, 
må i sin bog "UFO crash landing?" 
indrømme, at fyrtårnsforklaringen 
må tages i betragtning. Hun har selv 
besøgt observationsstedet flere 
gange og set lyset fra fyrtårnet skin¬ 
ne mellem træerne. Hun indrømmer, 
at når hun tog tid på fyrtårnets blink, 
passede intervallerne perfekt med 
båndoptagelsen, hvor Halt beretter 
om det blinkende lys! I bogen skri¬ 
ver Jenny Randles: 

"Helt ærligt. Første gang jeg så 
fyrtårnet om natten, blev jeg 80% 
overbevist om, at dét var forklarin¬ 
gen. Da jeg så hørte Halts båndop¬ 


tagelse, steg denne overbevisning til 
90%." 

Randles tilføjer dog, at det der 
alligevel får hende til at afvise fyr¬ 
tårnsforklaringen er hendes lange 
samtaler med førstehåndsvidner som 
fx John Burroughs. 

I marts 1998 dukkede der imid¬ 
lertid helt nye oplysninger op - som 
i høj grad sætter spørgsmålstegn ved 
begivenhedsforløbet, som det i dag 
gengives af Burroughs, Penniston 
m.fl. 

Det har hele tiden stået klart, at 
der i Rendlesham-sagen måtte være 
andre dokumenter end Halts rapport 
fra 13. januar 1981, og nu er de op¬ 
rindelige skriftlige erklæringer samt 
Halts håndskrevne noter, som dan¬ 
nede grundlag for rapporten til MoD, 
dukket op og offentliggjort i uddrag 
af James Easton på Internettet. 

De "nye" dokumenter afslører, at 
der er stor forskel på Pennistons og 
Burroughs' første vidneforklaring til 
Halt, og de dramatiske versioner de 
siden har givet under interviews på 
tv. Fx fortæller Penniston i dag, at 
han gik rundt om det landede objekt 
og rørte det. Men i sin første vidne¬ 
forklaring (fra januar 1981) til Halt 
skrev han: 


Charles /. Halt 
begyndte sin 
karriere i USAF i 
1964.11980 blev 
han Deputy 
Commander og i 
1984forfremmet 
til oberst og 
Commander for 
RAF Bentwatersl 
Woodbridge. Han 
gik på pension i 
1992 og har 
siden da deltaget 
i mange 
ufokonferencer 
og fortalt om sin 
ufooplevelse i 
Rendlesham- 
skoven. Ifølge 
Jenny Randles 
skriver han i 
øjeblikket på en 
ufobog, som 
udkommer senere 
i 1998. 

Ufo-Styrt 


Alan Aker oyd 
mener, at det 
følgende kan være 
forklaringen på 
begivenhederne i 
Rendlesham- 
skoven: 

"Big Bird 16” var 
en amerikansk 
spionsatellit 
op sendt fra 
Vandender g Air 
Force Base i 
Californien onsdag 
den 18. juni 1980. 
Big Bird havde seks 
filmkapsler om 
bord, og 67th 
Aer o s pace Rescue 
and Recovery 
Squadron (ÅRRS) 
på RAF 

Woodbridge var i 
1980 en af de 
enheder, som skulle 
opsamle 

filmkapslerne, når 
de blev udløst fra 
satellitten og dalede 
mod jorden i 
faldskærm. 

Natten mellem den 
27. og 28. december 
1980fløj Big Bird 
16 i en bane over 
Nordpolen og det 
nordlige Norge med 
27.000 km/t, da den 
som planlagt 
udløste én af 
filmkapslerne. Ude 
over Nordsøen ved 
Doggerbanken 
ventede flere 
Lockheed HC-130 
Hercules fly og en 
gruppe HH-53 
helikoptere på at 
samle filmkapslen 
op, når den dalede 
ned eller landede 
på havet. 

Desværre skete der 
en fejl med kapslens 
faldskærm, og 
kapslen fortsatte sit 
fald i en langstrakt 
bane og landede i 
Rendlesham-skoven 
tæt på 

landingsbanen ved 
RAF Woodbridge. 
Folk fra ÅRRS 
skyndte sig ind i 
skoven for at finde 
den værdifulde 
kapsel. 

Hverken USAF eller 
MoD ville have 
afsløret, at 
hemmelige 
filmkapsler fra 
spionsatellitter 
bjærges i dette 
område, så en ufo- 
dækhistorie, blev 
straks sat i omløb. 
Forskellige 
observationsdatoer 
og modsigende 
angivelser af 
nedslagsstedets 
placering skabte 
yderligere 
forvirring. 



"Vi var omkring 50 meter fra det 
...det var det tætteste, jeg på noget 
tidspunkt kom objektet." 

Dokumenterne afslører også, at 
Cabansag hele tiden var sammen 
med Penniston og Burroughs, og at 
de jagtede et "mystisk lys" nogle ki¬ 
lometer gennem skoven, indtil de 
indså, at de faktisk havde forfulgt 
lyset fra et fyrtårn. 

Burroughs skriver: 

"Vi nåede frem til et hegn mel¬ 
lem skoven og den åbne mark, og vi 
kunne se lyset nær en gård. Vi klat¬ 
rede over hegnet og styrede lige imod 
de røde og blå lys, som pludselig for¬ 
svandt. Da vi endelig nåede frem til 
gården, kunne vi se en roterende lys¬ 
stråle, så vi gik imod den. Vi fulgte 
den ca. 2 miles, før vi opdagede, at 
den kom fra et fyrtårn." 


Cabansag skriver: 

"Da vi gik ind i skoven, var de 
blå og røde lys ikke synlige længere. 
Kun lyskeglen blinkede stadig. Vi 
regnede ud, at den måtte komme fra 
et sted bag skoven, eftersom vi intet 
så, da vi gik gennem skoven. Vi 
kunne se et lysskær nær lyskeglen, 
men da vi kom nærmere, opdagede 
vi, at det var lyset fra et hus. Da vi 
var nået igennem skoven, troede vi, 
at det var en flyulykke. Det troede 
CSC (Center for Security Control) 
også. Men vi gik og løb omkring 2 
miles, indtil vi nåede til et punkt, 
hvor vi kunne regne ud, at det, vi for¬ 
fulgte, bare var lyset fra et fyrtårn i 
det fjerne. Vores rute gennem sko¬ 
ven og marken var en ret linje, lige 
mod lyset." 

1 bygning 679 sad Frank A. Buran 


fra CSC og havde radiokontakt med 
mændene i skoven. Han skriver i sin 
rapport fra 2. januar 1981: 

"Staff-Sergeant Penniston rappor¬ 
terede, at de nærmede sig 'objektet', 
og pludselig fortalte han, at de var 
gået forbi det og nu så mod en lys¬ 
kegle, som befandt sig i samme ret¬ 
ning som de andre lys...Omkring kl. 
3.54 afbrød jeg efterforskningen og 
gav folkene ordre til at vende tilbage 
til deres normale arbejde på basen." 

Cabansag bekræfter Burans ud¬ 
sagn med ordene: 

"Vi informerede CSC om, at lys¬ 
strålen var længere væk, end vi havde 
troet, så CSC afsluttede vores efter¬ 
forskning." 


Fra et skrivebord her i Dan¬ 
mark er det naturligvis ikke 
muligt at afgøre, hvad der vir¬ 
kelig skete i Rendlesham-sko¬ 
ven mellem jul og nytår i 1980. 
Men meget tyder i dag på, at 
forklaringen kan være meget 
jordnær. Det vil de kommende 
måneder måske give svar på, 
når de tidligere hemmelig¬ 
holdte vidneudsagn forhåbent¬ 
lig offentliggøres i deres fulde 
længde. 

Engelsk forskning 


En ny engelsk gruppe har set dagens 
lys. Det er gruppen TRUTH, der er 
en forkortelse af "Totton Resear- 
chers of Ufology Theory and His¬ 
tory". Det specielle ved denne grup¬ 
pe er, at den består af en gruppe stu¬ 


derende ved universitetet i Totton, 
der bl.a. arbejder med forskning in¬ 
den for det psykologiske område. 
SUFOI har indledt et samarbejde 
med gruppen. □ 

Ipa 


Skeptikere 
mødtes i 
Tyskland 

Skeptiker-organisationen CSI- 
COP afholdt i juli for anden gang 
en verdenskongres, der fandt sted 
ved universitetet i Heidelberg, 
Tyskland. Programmet omhand¬ 
lede bl.a. dommedagsprofetier og 
naturmedicin, og man kunne på 
konferencen høre markante skep¬ 
tikere som Elizabeth Loftus og 
Paul Kurtz. □ 

Ipa 


Natligt mareridt 



"Jeg lå på sengen og kunne ikke røre 
mig. Noget trak dynen væk fra mig, 
og jeg kunne lige løfte hovedet lidt 
for at se, hvad det var. Dér ved siden 
af sengen var nogle små underlige 
væsener, der trak i dynen. Jeg var 
rædselsslagen." 

En sådan beretning lyder meget 
bekendt for ufo-forskere. Det er en 
typisk indledning til en bortførelses¬ 
beretning, hvor vidnet derefter bli¬ 
ver taget om bord i et rumskib (se fx 
beretningen om Linda Cortile i 
UFO-Nyt 1/98). 

Derudover er det en typisk beret¬ 
ning fra mennesker, der oplever 
"søvn-paralyse" - en speciel bevidst¬ 
hedstilstand man kan opleve, når 
man er ved at falde i søvn eller vågne 
op. Man er både paralyseret (kan 
ikke bevæge sig), vågen og har le¬ 
vende drømme på samme tid. Denne 
specielle type oplevelse kan ramme 
alle, men nogle mennesker er hyp¬ 
pigt plaget af søvn-paralyse. 

Ovenstående beretning er faktisk 
hentet fra en diskussionsklub på 
Internettet, hvor emnet er søvn-pa¬ 
ralyse. Mange beretter her om deres 
egne oplevelser, og således er også 
denne beskrivelse hentet fra det vir¬ 
kelige liv (dog er visse detaljer ude¬ 
ladt). 

Det interessante er imidlertid ikke 
selve beretningen, men at hele ople¬ 
velsen samtidig blev filmet med et 
videokamera. Ofte går debatten 
nemlig på, hvad der virkelig sker 
under disse anfald af søvn-paralyse, 
og en af personerne besluttede i en 
periode at have et videokamera kø¬ 


rende for at filme et tilfælde af søvn¬ 
paralyse. Det lykkedes til sidst! 

Og hvad viste filmen fra video¬ 
kameraet så? Intet! Hele oplevelsen 
- inklusive dynen der blev trukket 
væk, de små væsener og resten af 
oplevelsen - foregik ene og alene 
inde i vidnets hoved. Men oplevel¬ 
sen var ikke desto mindre så levende 
for vidnet, at han virkelig opfattede 


den som en fysisk realitet. 

Et eller andet sted i denne histo¬ 
rie ligger der en ledetråd begravet for 
de forskere, der mener, at masser af 
mennesker bliver bortført af rum¬ 
skibe om natten. Og ledetråden er 
ikke engang særlig dybt begravet! 

□ 

Ipa 

Notitser 


Norsk polarforsker om 
sin ufo-observation 


For godt 20 år siden, i vinteren 1976/ 
77 eller 1977/78, observerede den 
kendte norske polarforsker Monica 
Kristensen Solås et ufo-fænomen 
under sit ophold på en forsknings¬ 
station på Svalbard (se UFO-Nyt 3/ 
97). 

Monica Kristensen Solås fik fra 
et vindue på forskningsstationens 
kontor øje på et cirkelrundt lys, må¬ 
ske nogle meter i diameter. Det fløj 
rundt over den nærliggende isbræ 
nogle hundrede meter over isen. 
Monica Kristensen skyndte sig u- 
denfor også nærmere på den cirkel¬ 
runde skive af lys, der til sidst fløj 
bort over den nærliggende fjord. 

Det mest spændende var måske 
også i denne sammenhæng, at lys¬ 
fænomenet blev registreret på film i 
et såkaldt All-Sky kamera monteret 
på forskningsstationens tag. Filmen 
blev fremkaldt af Nordlysobser¬ 
vatoriet, der nogle måneder senere 
sendte filmen op til forskningssta¬ 
tionen med en bemærkning om, at 
et lys skærer tværs hen over neder- 
ste del af et af billederne. Og Nord¬ 
lysobservatoriet havde ikke noget 
bud på, hvad det var. 

Vor kollega i UFO-Norge, Ole 
Jonny Brænne, har tidligere forsøgt 
at få uddybende kommentarer fra 
Monica Kristensen Solås, der i dag 
er chef for Norges Meteorologiske 


I juli 1947 tog fotografen James 
Bond Johnson fire fotos af noget 
materiale, der angiveligt var blevet 
fundet på en mark ved Roswell. Ma¬ 
terialet er for nogle et af hoved¬ 
argumenterne for, at der styrtede et 
rumskib ned ved Roswell i 1947. 

Nogle påstår, at materialet var ble¬ 
vet udskiftet med almindeligt mate¬ 
riale fra en vejrballon, da det blev vist 
frem ved et pressemøde. Andre hæv¬ 
der modsat, at materialet ved pres¬ 
sekonferencen faktisk var det mysti¬ 
ske nedfald. 

Igennem de seneste måneder er 


Instituts Nordnorske afdeling i Trom- 
sø. Han forsøgte også med en hen¬ 
vendelse til Nordlysobservatoriet at 
få yderligere oplysninger, også om 
den gamle All-Sky-optagelse. Men 
henvendelserne har hidtil været for¬ 
gæves. 

Monica Kristensen Solås fik imid¬ 
lertid stor presseomtale i forbindelse 
med afholdelsen af en kongres i In¬ 
geniørernes Hus i Oslo den 3. okto¬ 
ber 1997. Det var ifølge pressen en 
ufo-kongres, men titlen var "2nd 
Scandinavian Conference of Extra- 
terrestrial Intelligence and Human 
Future", så temaet var ligesom lagt 
på forhånd for de næsten 400 tilhø¬ 
rere. 

Den kendte polarforsker åbnede 
kongressen og fortalte til pressen i 
forbindelse med åbningen detaljeret 
om sin ufo-observation. Om filmen 
fortalte hun, at den desværre aldrig 
blev grundigt undersøgt. Hun mente 
endvidere, at forskerne må komme 
ufologeme i møde: 

"Det drejer sig jo om mennesker, 
som gerne vil have en dialog om fæ¬ 
nomener, der rapporteres over hele 
verden." 

Den måde, disse udtalelser blev 
gengivet på bl.a. i dagbladet VG, fik 
Ole Jonny Brænne samt Kjetil Kjem- 
smo op på barrikaderne. Kjetil Kjem- 
smo er medarbejder ved foreningen 


James Bond Johnson trådt frem og 
har hævdet, at han på nogle forstør¬ 
relser af sine fotos har fundet mysti¬ 
ske symboler og andre forhold, der 
skulle bevise, at materialet faktisk 
stammer fra et rumskib og ikke en 
vejrballon. 

Han forsøger nu at overbevise 
verden om, at han har ret. Men des¬ 
værre er han stort set den eneste per¬ 
son, der kan se disse "mystiske ting" 
på forstørrelserne af fotografierne. 
Jesse Marcel Junior, der selv så det 
nedfaldne materiale i 1947, siger: 

"Jeg ser ingen symboler på dette 


"Skepsis" og studerer astrofysik ved 
Universitetet i Oslo. 

Sammen skrev de en artikel i bla¬ 
det UFO (3/4-1997), hvor de gjorde 
op med den forestilling, at fx ufoer 
er et tabuemne, som astronomer 
skulle have en irrationel frygt for at 
diskutere. 

De påpegede, at medierne (spe¬ 
cielt VG) præsenterede artikler med 
stærkt antividenskabelige udtryk, og 
at Monica Kristensen Solås desværre 
blev brugt (og misbrugt) i denne sam¬ 
menhæng. 

Polarforskeren har efterfølgende 
i "Dagbladet" den 4. oktober 1997 
skrevet en kronik, hvor hun har klar¬ 
gjort sit syn på tingene. Og efter dette 
indlæg vil ingen kunne drage hendes 
videnskabelige seriøsitet i tvivl. 

VG (3. oktober 1997) spurgte og¬ 
så polarforskeren om hendes syn på 
ikke-jordisk liv. 

"Set ud fra antallet af stjerner og 
planeter i verdensrummet, er det sta¬ 
tistisk umuligt, at vi er alene. Et an¬ 
det spørgsmål er imidlertid, om no¬ 
gen kan nå at komme til Jorden. Dér 
er jeg mere tvivlende, eftersom af¬ 
standene er så enorme, selv fra den 
nærmeste stjerne," sagde Monica 
Kristensen Solås. □ 

Ole Henningsen 


foto...det eneste, jeg kan se, er folio- 
papir og noget, der ligner træstyk¬ 
ker...det er ikke det, jeg så i 1947." 

Adskillige andre har nøje under¬ 
søgt fotografierne, herunder Michael 
Lindemann fra CNI News og for¬ 
skere fra Fund for UFO Research. 
Ingen synes dog, at forstørrelserne 
viser noget særligt. Michael Linde¬ 
mann mener højst at kunne se nogle 
underlige markeringer på noget træ, 
men at kalde det "symboler" mener 
de fleste er en overdrivelse. 

□ 

Ipa & CNI News 


Ny debat om Roswell-fotos 

NASA vil undersøge 
antityngde udstyr 


Den russiske videnskabsmand Eu- 
genePodkletnov hævdede i 1996, at 
han og nogle kolleger ved Tampere 
Universitet i Finland havde udviklet 
udstyr, der tilsyneladende kunne for¬ 
mindske tyngdekraften, så nogle gen¬ 
stande, der blev holdt over udstyret, 
vejede 2 pct. mindre end normalt. 

Podkletnovs påstande er tidligere 
lækket til et anset engelsk videnska¬ 
beligt tidsskrift, hvor de umiddelbart 
skabte sensation. Men af ukendte 
årsager trak han sine oplysninger til¬ 
bage, hvilket fik mange til at tro, at 
de var grundløse. Forskerne ved 
NASA’s Marshall Space Flight Cen¬ 
ter i Huntsville, Alabama, er tilsy¬ 
neladende interesserede i Pedklev- 
novs arbejde. Men efter at have for¬ 
søgt at genskabe hans påståede eks¬ 
perimenter uden held, besluttede 
de, at det bedste var at hente Pedklet- 
nov til USA. 

Ifølge avisen Columbus Dispatch 
ankom NASA-folkene sammen med 
Pedklevnov til Columbus, Ohio, den 
7. maj for at tale om antityngde med 
forskere fra firmaet Superconductive 
Components. 

"For ti år siden ville fysikerne 
have sagt, at den slags hører hjemme 
i Star Trek - det kan ikke lade sig 
gøre," siger Ron Koczor, direktør 
ved NASA's Space Science Labo- 
ratory ved Marshall Space Flight 
Center. "Men hvis Engenes arbejde 
kan genskabes her, vil det fuldstæn¬ 
dig ændre vores verden." 

Selv om Pedklevnov sagde, at 
hans udstyr kun reducerede tyngde¬ 
kraften med 2 pct., er det ifølge vi¬ 
denskaben et gennembrud i forsk¬ 
ningen. Albert Einstein mente - men 
kunne ikke bevise - at det skulle 
være muligt at skabe et skjold mod 
tyngdekraften. Hvis det kan lade sig 
gøre - selv kun ganske lidt - vil det 
radikalt ændre den måde, hvorpå fly 
og raketter flyver, og den måde 
hvorpå man transporterer tunge ob¬ 
jekter. 

Men endnu er det ikke lykkedes 
for forskerne at kopiere Pedkletnovs 
resultater, og Pedkletnov siger selv, 
at han ikke ved, hvorfor hans eks¬ 
periment virkede. 

"Det er et helt nyt område inden 
for forskningen," siger han. "Vi for¬ 


står ikke alt. Det er fysik, kemi, ke¬ 
ramisk teknik, elektronisk forskning 
og meget mere." 

Kernen i Pedkletnovs eksperi¬ 
ment var en 30 cm superledende ke¬ 
ramisk skive, der roterede meget 
hurtigt i en beholder med flydende 
kvælstof. Han siger, at alle de gen¬ 
stande, der blev anbragt over den 
roterende skive, mistede en del af 
deres vægt. 

NASA tilbød i februar Super¬ 
conductive Components i Columbus 
70.000 dollars, hvis firmaet kunne 
genskabe en af Podkletnovs kerami¬ 
ske skiver. 

Hvis eksperimentet med den før¬ 
ste skive viser sig lovende, vil firmaet 
ifølge James Gaines, vicedirektør i 

En planet fødes? 


Superconductive Components, få 
flere penge. 

"Da hans ideer først blev spredt 
via Internettet, forsøgte i hundrede¬ 
vis af mennesker at kopiere dem," 
fortæller Gaines. "Nu er der kun dem 
med rigtig mange penge tilbage." 

□ 


Kilder: 

CA//V^w 5, Vol. 4, 
No. 6, 16. maj 1998 
Columbus Dispatch, 
8. maj 1998 
Oversættelse: l-for 



Dette billede er 
taget af Hubble- 
rumteleskopet 
den 4. august 
1997 og viser 
måske 

opdagelsen af 
den første planet 
udenfor vores 
solsystem. Den 
store lysklat i 
billedets midte 
er nydannede 
stjerner og en 
enorm gas- og 
støvtåge. 

Nederst til 
venstre ses 
imidlertid en 
lysplet, som 
ifølge 

astronomerne er 
for svag til at 
være en stjerne, 
men kan være 
begyndelsen til 
en planet 
adskillige gange 
tungere end 
Jupiter. 
Afstanden 
mellem 
protoplaneten 
(med navnet 
TMR-IC) og 
gas- og 

støvtågens midte 
er 1.400 gange 
afstanden 
mellem Jorden 
og Solen. 

(Foto: Susan 
Terebey, 
Extrasolar 
Research Corp., 
og NASA) 

NASA beordrer 
døgns tavshed 


Ifølge Los Angeles Times den 14. 
maj 1998 beordrede NASA de astro¬ 
nomer, der havde opdaget en ny aste¬ 
roide, til tavshed i tre døgn. Det skete 
angiveligt af frygt for en utilsigtet 
dommedags-panik, der let kan opstå 
ved oplysninger om, at en asteroide 
eller komet krydser Jordens bane. 
NASA ønskede, at oplysningerne 
skulle dobbeltkontrolleres og be¬ 
kræftes, før de blev offentliggjort. 

Den nye procedure har til hensigt 
at hindre den panik, som kan opstå 
efter fejlagtige rapporter om såkaldte 
"dommedagssten". Det skete fx i 
marts, da astronomer fortalte, at aste¬ 
roide 1997XF11 kunne kollidere 
med Jorden i år 2028. Det viste sig 
senere, at oplysningerne ikke pas¬ 
sede. 

Astronomer, som får støtte fra 
NASA, har lovet, at de forholder sig 
tavse med deres opdagelser af nye 
asteroider og kometer i mindst 48 ti¬ 
mer, mens der bliver foretaget nogle 
mere nøjagtige beregninger. Opdag¬ 




eiserne bliver sendt til NASA, som 
venter endnu 24 timer, før offentlig¬ 
heden får noget at vide. 

"Det er ikke meningen at skjule 
noget, men blot være sikker på, at 
oplysningerne er korrekte," fortæl¬ 
ler Donald Yeomans fra Jet Propuls- 
ion Laboratory. "Det er et forsøg på 
at få personer, som sporer disse ob¬ 
jekter, til i enighed at fastslå, om en 
asteroide udgør en trussel," siger 
han. 

Andre forskere sætter spørgs¬ 
målstegn ved den nye politik. De 
mener, at en hurtig reaktion fra 
astronomerne er nødvendig for at 
fastslå, om en asteroide udgør en 
fare. Rundt om på kloden er der så 
mange astronomer, både professio¬ 
nelle og amatører, som hurtigt kan 
afsløre en faretruende asteroide, at 
de amerikanske anstrengelser vil 
være nyttesløse, mener de. 

"Hvad tænker NASA på, når man 
på den måde vil forhindre offentlig¬ 
heden i at blive orienteret om en 


eventuel fare fra himmelrummet?" 
spørger Brian G. Marsden, leder af 
Central Bureau for Astronomical 
Telegrams og Minor Planet Center 
under International Astronomical 
Union i Cambridge, Massachusetts. 
Marsden varden første til at fortælle 
om asteroide 1997FX11 i marts. 

"Jeg mener ikke, at man skal 
holde den slags ting hemmeligt," si¬ 
ger han. "Jeg tror ikke, at befolknin¬ 
gen vil synes om det." 

Normalt bliver enhver ny obser¬ 
vation meddelt Minor Planet Center 
med det samme. Herfra sendes 
opdagelserne ud til offentligheden 
via en hjemmeside på Internettet. 
Opdagelserne bliver også sendt via 
e-mail til rundt regnet 600 viden- 
skabsmænd, som arbejder med den 
slags opdagelser. □ 


Kilde: 

CNl News, Vol. 4, No. 6, 

16. maj 1998. Oversættelse: -for 


Afslutning med stor effekt 



I maj afsluttede SUFOI's gruppe i København vinterens 
møderække med et særdeles velbesøgt arrangement. Af¬ 
tenens taler var den kendte, højttalende fysiker fra Niels 
Bohr Instituttet, Holger Bech Nielsen. 

Holger Bech Nielsen tryllebandt mere end 50 tilhø¬ 
rere med et både underholdende og samtidig forståeligt 
foredrag om relativitetsteori, ormehuller og muligheder 
for tidsrejser i universet. 

Det meget pædagogiske foredrag gav mange svar - 
og rejste mindst lige så mange nye spørgsmål - men så¬ 
dan er videnskab jo. 

Til september starter Københavnsgruppen igen med 
månedlige møder og arrangementer. Interesserede bedes 
kontakte Per Andersen skriftligt på adressen: Klingseyvej 
28, 2720 Vanløse. □ 


/pa 

Elvis-kult, 

sammensværgelser 
og katte fra Mars 


Årets udgave af den store m^^stik-kongres var som sædvanlig en oplevelse 
ud over det sædvanlige. Åndelige rejsende, almindelige svindlere, 
drageeksperter og folk, hvis største interesse var massemordere, gjorde 
London til en helt anderledes og festlig by sidst i april i år. 


Den 25.-26. april 1998 holdt mystik¬ 
ken på alle måder sit indtog i Lon¬ 
don. British Museum åbnede en stor 
udstilling om fabeldyr, og tidsskrif¬ 
tet Fortean Times afholdt sin årlige 
kongres. 

Udstillingen var flot, om end ret 
lille. Der var nogle helt fantastiske 
bevægelige figurer af drager, afsky¬ 
elige snemænd og lignende. Des¬ 
værre var de forklarende tekster som 
taget ud af en stribe pixi-bøger. Så 
gik det anderledes spændende for sig 


på Londons Universitet, hvor Un¬ 
Convention blev afholdt for femte 
gang. 

Det beskedne skilt over indgan¬ 
gen til studenterbygningen i Malet 
Street røbede ikke meget om, hvad 
der foregik inde bag de tykke, stø¬ 
vede og ikke specielt charmerende 
mure. Sandt at sige foregik der nu 
ikke helt så meget, som der plejede. 
Deltagerantallet var dalet betragte¬ 
ligt i forhold til det foregående år, 
og forhandlerafdelingen, der alle¬ 


rede det første år, hvor UnConven¬ 
tion blev afholdt, var på størrelse 
med et middelstort supermarked, var 
nu skrumpet ind til to beskedne lo¬ 
kaler, og omsætningen var ikke no¬ 
get at prale af. 

Interessen for mystiske fænome¬ 
ner, i hvert fald i England, har åben¬ 
bart nået et mætningspunkt. Inden 
for det sidste år er fire tidsskrifter 
lukket, og en lang række andre er 
på vej ud i glemslen. Den slags 

113 = 

Det fortælles, at 
amerikanske 
stater i 
Midtvesten i 
1890 blev 
terroriseret af en 
kæmpefugl eller 
flyveøgle. 

Fuglen fik 
tilnavnet 
Thunderbird. 
Mange husker at 
have set et 
fotografi afen 
gruppe mænd, 
der har skudt en 
Thunderbird. 
Her er to af de 
mange 

tegninger, som 
folk har lavet, 
når de forsøger 
at gengive, hvad 
det forsvundne 
fotografi viste. 
(Tegninger: 
David C. St. 
Albans og Larry 
G. Thomas) 


praktiske problemer bør dog på in¬ 
gen måde afholde en fra at nyde be¬ 
givenhederne, når man nu er til 
UnConvention, hvor tingene aldrig 
går helt efter forventningerne. 

Årets hovedemner var kulter, 
sammensværgelser og kryptozoo- 
logi, og det var naturligvis specielt 
med det tredje emne for øje, at jeg 
havde meldt mig som deltager. Der 
var mange spændende foredrag - 
næsten for mange. 

Som altid var tingene arrangeret 
på en sådan måde, at der foregik 
mindst tre forskellige ting på én 
gang. Og så kan det være svært at 
nå det hele, med mindre man kan 
sende sit astrallegeme ud til det ene 
arrangement, mens kroppen overvæ¬ 
rer det andet. Den slags evner har 


jeg desværre ikke, så jeg måtte bruge 
benene og trapperne. Og jeg nåede 
da også en hel del af de i alt 27 an¬ 
noncerede foredrag. 

Der var en del gengangere imel¬ 
lem, bl.a. holdt Jenny Randles præ¬ 
cis det samme foredrag om Men in 
Black, som hun holdt til SUFOI's 
jubilæumskongres, men for det me¬ 
ste var det nyt og spændende. 

Fra kulternes verden kunne man 
således høre Ted Flarrison fortælle 
om tilbedelsen af Elvis. Tilbedelsen 
er i nogle områder blevet så intens, 
at folk taler om en egentlig religion. 
Der har da også været meddelelser 
om mirakuløse helbredelser ved El¬ 
vis' grav, og der er kommet gang i 
en bevægelse, som vil have manden 
helgenkåret (Sankt Elvis?!). 


Inden for sammensværgelsernes 
verden er der rigeligt at tage af, hvis 
man skulle have lyst til at føle sig 
forfulgt og manipuleret. Der står fx 
satanistiske kulter bag næsten alle 
former for ondskab her i verden, hvis 
det da ikke er Tempelridderne, eller 
den engelske kongefamilie, der - 
som alle jo ved (!) - stod bag mordet 
(ja, mordet) på prinsesse Diana i Pa¬ 
ris. Foredraget om Diana-sammen- 
sværgelser var i øvrigt langt det mest 
populære ved hele kongressen. lan 
Simmons, der er medlem af redak¬ 
tionsgruppen hos Fortean Times, 
måtte gentage sig selv hele tre gange, 
og lokalet var stoppet til bristepunk¬ 
tet hver gang. 

For de ufo-interesserede var der 
ikke så meget at komme efter i år. 
Lidt snak om bortførelser og husdyr 
fra fremmede planeter var alt, hvad 
det kunne blive til om lørdagen, 
mens man om søndagen fik et væl¬ 
digt spændende foredrag om Ri¬ 
chard Shaver, manden bag Shaver¬ 
mysteriet, der fik enorm betydning 
for både science fiction og for ufo- 
logien. 

Endelig var der så kryptozoolo- 
gien, mit personlige yndlingsemne. 
Her kunne man komme på jagt efter 
den Puerto Ricanske chupacabras 
sammen med Jonathan Downes fra 
tidsskriftet Animals & Men. 

Jonathan er selv meget tæt på at 
være et kryptozoologisk fænomen. 
Han er over 2 meter høj, vejeret godt 
stykke over 100 kg, spiller lead-gui- 
tar i et meget særpræget rockband 
og har et godt øje til unge, smukke 
piger. 

Man kunne høre den engelske 

oberst i ingeniørtropperne John 
Blashford-Snell fortælle om jagten 
på mærkelige elefanter i Nepal, og 
se redaktøren fra Strange Maga- 
zine, amerikaneren Mark Chorvin- 
sky, udføre et multimedieshow, der 
handlede om jagten på et godt 100 
år gammelt fotografi, der efter si¬ 
gende viser en flok mænd og en 
nedlagt flyveøgle eller kæmpefugl. 
Hundredvis af amerikanere kan hu¬ 
ske, at de har set dette fotografi. 
Men det har bare været komplet 
umuligt at opspore det. 

Den virkelige action på årets 
UnConvention fandt man som sæd¬ 
vanlig uden for foredragslokalerne. 
ASSAP (The Association for the 
Scientific Study of Anomalous Phe- 
nomena) testede alle, der kom forbi. 


for paranormale evner. Undertegnede 
skulle naturligvis også prøve, men fik 
at vide, at jeg havde nogenlunde lige 
så mange psykiske evner som en 
standard mursten. 

1 baren blev der ikke snakket om 
psykiske evner, men til gengæld om 
alt muligt andet. Jeg fik blandt an¬ 
det muligheden for på stedet at ud¬ 
føre en analyse på en mystisk afre¬ 
vet hale, der var blevet fundet i for¬ 
bindelse med en mulig ufolanding i 
Devon tidligere på året. (Halen var 
fra en kat, og den var blevet bidt af, 
formentlig af en ræv). Det var en 
anelse svært, ikke mindst fordi der 
ved bordet ved siden af sad fem 
medlemmer af en sydengelsk ufo¬ 
gruppe, der med meget høje stem¬ 
mer og store armbevægelser disku¬ 
terede deres bortførelsesoplevelser. 
Heldigvis var øllen og cideren god 
og billig, og så kan man finde sig i 
meget. 

Kongressens mest bizarre ople¬ 
velse for mit vedkommende, fandt 
dog sted i handelslokalet, hvor jeg 
havde slået mig ned på en stol ved 
siden af standen fra Animals & Men. 
Jonathan Downes og de øvrige med¬ 
virkende derfra er gamle venner, så 
vi snakkede om løst og fast. 

Midt i det hele begyndte det at 
klø på mit højre ben, så jeg hev en 
anelse op i buksebenet og begyndte 
at kradse. Det skulle jeg imidlertid 
ikke have gjort. Der lød en høj gis¬ 
pen fra en nærtstående dame, der fik 
øje på et langt buet ar, som jeg har 
på benet. Det stammer fra et lidt for 
nært møde med en tung affaldssæk, 
der bl.a. rummede nogle glasskår. 
Det ville damen imidlertid slet ikke 
høre tale om. Det var et typisk bort¬ 
førelsesar, og der var slet ingen tvivl 
om, at jeg havde fået et eller andet 


implanteret i benet. Min erindring 
om en blodig aften og et stort pla¬ 
ster var et kunstigt minde, som jeg 
havde fået indpodet for at skjule 
sandheden! 

Efter den svada var der ikke an¬ 
det at gøre end at pakke sammen 
og tage hjem. Jeg nåede lige at af¬ 
slå damens tilbud om at få mit ben 
røntgenfotograferet, inden jeg kun¬ 
ne vandre ud i den smukke forårs¬ 
sol og finde et tog til Stanstead Luft- 
































Mulder og Scully er i byen 



Tv-serien "The X-Files" havde premiere i 
USA den 10. september 1993. Allerede 
efter det første år blev de to FBI-agenter 
Fox Mulder (David Duchovny) og Dana 
Scully (Gillian Anderson) kultfigurer. Tv- 
seriens mix af overnaturlige emner, para¬ 
noia og uforklarlige hændelser er populær 
blandt millioner af tv-kiggere verden over. 
Og der er næsten ingen grænser for, hvad 
man i dag kan købe af alskens tingeltangel 
med X-Files-motiver. Nu er succesen fore¬ 




løbig kulmineret i en veldrejet to timers 
biograffilm produceret af Twentieth Century 
Fox. 

"The X-Files" med undertitlen "Fight The 
Future" har dansk premiere den 28. august. 
Den røde tråd i tv-serien - den verdensom¬ 
spændende sammensværgelse, der skjuler 
sandheden om fremmede væsners tilstedevæ¬ 
relse på Jorden - er også sjælen i filmens hi¬ 
storie. 

Scully og Mulder inddrages i et net af 
mystik og intriger, da de efterforsker bomb¬ 
ningen af en kontorbygning i Texas. De to 
superagenter finder hurtigt ud af, at bombe¬ 
ofrene faktisk var døde inden eksplosionen. 
De skulle nemlig skaffes af vejen, fordi de 
døde af en virus, som en magtfuld elite pro¬ 
ducerer i dybeste hemmelighed. Når virussen 


kommer ind i en menneskekrop, æder den 
kroppen op og udvikler sig til en særdeles 
morderisk og slimet alien. 

Jagten på virussen og de magtsyge bag- 
mænd (grumme politikere og pengefolk 
af hankøn, naturligvis!) er farefuld og fø¬ 
rer de to agenter vidt omkring. Mulder må 
undervejs også redde Scully, der efter et 
virusinficeret bistik opbevares i en puppe¬ 
lignende tilstand om bord på et gigantisk 
rumskib under den tykke is på Antarktis! 

Filmen ender naturligvis lykkeligt...og 
dog. De virkelig slemme drenge undslip¬ 
per og fortsætter deres skumle planer for 
Jordens fremtid. Hermed er kimen til "The 
X-Files 11" allerede lagt. 

Filmens bagmænd, Chris Carter og 
Frank Spotnitz, har ønsket at skabe en 
spændingsfilm for både hårdkogte X-Files 
fans og "nybegyndere". Og det er lykke¬ 
des. De hårdkogte kan nikke genkendende 
til de forskellige typer og forstå de un¬ 
derspillede jokes og hints, medens begyn¬ 
derne får præsenteret mytologien og en 
række af de personer, som optræder i tv- 
serien. 

The X-Files er effektfuld og spæn¬ 
dende fiktion, som ikke bør forveksles 
med virkeligheden. 

Tv-serien har sin officielle hjemmeside på 
adressen: 

www.thex-files.com 
Biograffilmen har hjemmesiden: 
www.fightthefuture.com □ 

Kim Møller Hansen 

















